ΜΟΝΙΜΗ ΘΕΣΗ ΣΤΟ Ε.Σ.Υ & ΦΟΙΤΗΣΗ - Γενικά περί Νοσηλευτικής - GreekMeds Fora - Medical Students and Young Doctors - ιατρική σχολή\n4 Δεκεμβρίου 2021 in Γενικά περί Νοσηλευτικής\nΕίμαι απόφοιτη τμήματος Μαιευτικής (ΤΕΙ) και το 2022 σκοπεύω να δώσω κατατακτήριες για ιατρική. Αυτόν τον καιρό, εργάζομαι ως επικουρική ΤΕ και η σύμβασή μου λήγει τον Απρίλιο 2022 (άγνωστο εάν θα ανανεωθεί). Επίσης, το επόμενο διάστημα αναμένεται προκήρυξη για μόνιμες θέσεις, στην οποία σκοπεύω να λάβω μέρος και είναι αρκετό πιθανό πως θα είμαι πρώτη σε μόρια για το νοσοκομείο που ήδη εργάζομαι. Οι ερωτήσεις μου είναι οι εξής:\n-Εάν είμαι επιτυχής και καταφέρω να περάσω ιατρική, τι γίνεται σε περίπτωση που έχω ήδη διοριστεί σε μόνιμη θέση;\n-Υπάρχει κάποιος τρόπος ώστε να μπορέσω να φοιτήσω στην ιατρική, αλλα ταυτόχρονα να μη χάσω τη θέση; Γνωρίζω πως υπάρχει μακροχρόνια άδεια άνευ αποδοχών για σοβαρούς ιδιωτικούς λόγους, αλλά η φοίτηση δεν είναι ένας από αυτούς.\n-Θα μπορούσα μήπως να ζητήσω μετάθεση στην πόλη όπου θα έχω εισαχθεί στην ιατρική;\n-Εάν χρειαστεί να παραιτηθώ από τη μόνιμη θέση ή αν απλά δεν αποδεχθώ τον διορισμό (αναλόγως του χρονισμού με τα αποτελέσματα των κατατακτηρίων), τι ποινή θα έχω;\nΕυχαριστώ εκ των προτέρων. Οποιαδήποτε πληροφορία ή συμβουλή, επιθυμητή & ευπρόσδεκτη.\nΜπερδευεις πολλα πραγματα μεταξυ τους, και με πολλα υποθετικα σεναρια.\nΗ ιατρικη εχει υποχρεωτικες παρουσιες και πολυ διαβασμα, αν διοριστεις στην ιδια πολη μπορεις να φοιτησεις, αλλα με πολυ κοπο και δυσκολια, παιρνοντας αποκλειστικα απογευματινες/βραδυνες βαρδιες ως νοσηλευτρια. Επειδη θα εισαι και ψαρακι, τα νυχτερια θα τα φας με τη σεσουλα.\nΓνωμη μου ειναι κανε πρωτα τα χαρτια σου να διοριστεις ως μονιμη, και μετα βλεπεις πως και τι. Μια δημοσια θεση σημερα σε αυτη τη χωρα ειναι προυποθεση επιβιωσης. Μετα κανε και ενα γερο μεταπτυχιακο, για να εχεις πλεονεκτημα υπηρεσιακα, σε σχεση με αλλες νοσηλευτριες.\nΑσε την ιατρικη, εχεις φαει ηδη 4 χρονια αλλου, δεν αξιζει πλεον η ιατρικη τοσο οπως παλια. Μεγαλη εργασιακη ανασφαλεια. Εισαι και γυναικα, τα καλυτερα σου χρονια ειναι τωρα, ποτε θα κανεις οικογενεια, πηγαινοντας απο σπουδες σε σπουδες? Φιλικα στο λεω, τοσα χρονια εχω δει πολλες νοσηλευτριες και γιατρινες με κατεστραμμενη προσωπικη ζωη...\nΞέρω πως είναι πολλά υποθετικά σενάρια, αλλά τα σκέφτομαι προκαταβολικά και γι'αυτό ρωτώ να μάθω συγκεκριμένα πράγματα. Ελπίζω πως κάποιος θα μπορέσει να μου δώσει στοχευμένες απαντήσεις.\nΓνωρίζω πως έχει υποχρεωτικές παρουσίες και πως η απογευματινή/νυχτερινή εργασία θα είναι μονόδρομος (είτε στο ΕΣΥ, είτε άλλου). Χαρτιά για τη μόνιμη θέση θα κάνω σίγουρα, όπως προείπα, και είμαι ήδη κάτοχος μεταπτυχιακού.\nΤα σχόλια περί γυναικείου φύλου και "πότε θα κάνεις οικογένεια" τα βρίσκω ολίγον τι οπισθοδρομικά και άτοπα, αλλά δέχομαι ότι λέγονται με φιλική διάθεση.\nΌπως και να 'χει, σε ευχαριστώ για την απάντησή σου.\nΔημοσιεύτηκε 5 Δεκεμβρίου 2021 (τροποποιήθηκε)\nΕάν είναι οπισθοδρομικά και άτοπα πολύ ευχαρίστως να σε φέρω σ επαφή με πολλές συναδέλφους που παίρνουν αναβολή στην αναβολή στην ειδικότητα και αντί για 5 χρόνια την τελειώνουν σε 8 λόγω παιδιών .\n+1 στον komplexares συμφωνώ.Το να σου περιγραφει καποιος την πραγματικότητα ,μόνο από ενδιαφέρον μπορεί να το κάνει.Λες και σε ξέρει η φοβάται μην του πάρεις τη θέση;;; Ειλικρινά δε μπορώ να καταλάβω το σκεπτικό σου.\nΤροποποιήθηκε 5 Δεκεμβρίου 2021 από heydoc\nΔεν αμφιβάλλω ότι αυτά που λέει ο komplexares είναι η πραγματικότητα για πολλές γυναίκες που προσπαθούν να ισορροπήσουν σταδιοδρομία - οικογένεια (σε οποιονδήποτε τομέα, όχι μόνο ιατρική). Ωστόσο, κάθε άνθρωπος έχει τα δικά του όνειρα & στόχους στη ζωή και δεν θεωρώ πως ήταν απαραίτητο να εκφραστεί τόσο απόλυτα & αποθαρρυντικά.\nΓνωρίζω καλά όλα τα "κατά" αυτής της απόφασης, αλλά είναι το όνειρό μου από παιδί και πρέπει να κάνω έστω μια προσπάθεια. Κρατάω υπόψιν αυτά που είπατε, σίγουρα θα υπάρξουν δυσκολίες, αλλά γενικά είμαι αισιόδοξος άνθρωπος και πιστεύω θα βρεθούν λύσεις.\nΔημοσιεύτηκε 6 Δεκεμβρίου 2021\nΔημοσιεύτηκε 6 Δεκεμβρίου 2021 (τροποποιήθηκε)\nΔεν υπάρχει αυτό που λες ως "ισορροπία", Γνωρίζω γιατρίνα, πρώην νοσηλεύτρια που τελείωσε, έχει οικογένεια/παιδιά στα 50. Πόσο εργασιακό βίο έχει μπροστά της ; Έχει σημασία και η ηλικία.\nΕπίσης κάποιες που έχουν κάνει 2η Σχολή και στα 40 ψάχνουν απεγνωσμένα να παντρευτούν, αλλά απλά ψάχνουν.\nΕν ολίγοις, το θέλεις τόσο πολύ να γίνεις γιατρέσσα σε βαθμό που δεν σε ενοχλεί να μην κάνεις οικογένεια ; Alles gut, προχώρα. Αν όμως δεν ειναι έτσι (αυτό δείχνει αυτά που γράφεις για "ισορροπία" κτλ.) ξανασκέψου το.\nΕιλικρινά δεν γνωρίζω γιατρίνα, ειδικά όσες έχουν βγάλει άλλες Σχολές πριν, που να έχει μια ευτυχισμένη οικογενειακή ζωή.\nΑνύπαντρες, χωρισμένες κτλ. Νταξ έτσι κι αλλιώς είναι δύσκολα τα πράγματα με τις σχέσεις σήμερα, γίνονται ακόμα δυσκολότερα όταν τα 20 καλύτερα χρόνια της ζωής σου θα τα αφιερώσεις σε σπουδές, ειδικότητα κτλ.\nΜια χαρά στα λένε τα παιδιά.\nΤροποποιήθηκε 6 Δεκεμβρίου 2021 από kopritis\n9 hours ago, kopritis said:\nΘα μιλήσω ως γυναίκα γιατρός από 2η σχολή με κατατακτήριες, διότι οι δικές μου πηγές τα λένε λίγο διαφορετικά.\nΑρχικά από το έτος των επιτυχόντων κατατακτηρίων που πέρασα, η πλειοψηφία ήταν γυναίκες. Από άποψης οικογενειακής κατάστασης είχαμε και κοπέλες παντρεμένες (πριν από τις κατατακτήριες) και κοπέλες που παντρεύτηκαν και έκαναν παιδιά κατά τη διάρκεια της σχολής...πληροφοριακά μόνο 3 κοπέλες από τη φουρνιά αυτή μείναμε ανύπαντρες καθόλη τη διάρκεια της σχολής.\nΑπό ότι λένε λοιπόν οι συγκεκριμένες παντρεμένες συναδελφισσες το πιο tricky κομμάτι στην όλη σταδιοδρομία είναι η εγκυμοσύνη και το 1ο-2ο έτος ηλικίας του παιδιού για την νέα μάνα, κυρίως λόγω του ότι η ανατροφή σε αυτό το στάδιο συμπεριλαμβάνει πολύ ξενύχτι. Κάτι αντίστοιχο μου έχουν αναφέρει και παντρεμένες ειδικευόμενες (χειρουργικής) που προέρχονται από 2η σχολή.\nΝαι, η ζωή τους είναι δύσκολη, αλλά δηλώνουν ευτυχισμένες. Και όταν τους ρωτάω (ως ανύπαντρη) αν θα προτιμούσαν να είχαν βγάλει τη ιατρική με λιγότερες υποχρεώσεις, η συνήθης απάντηση είναι ότι δεν μετανιώνουν τίποτα και απλά θέλουν λίγο ύπνο.\nΣ αυτό το σημείο θα ήθελα να τονίσω ότι ολες οι παραπάνω γυναίκες έχουν πολύ υποστηρικτικούς συντρόφους/αρραβωνιαστικους/συζύγους στη διάρκεια της σταδιοδρομίας τους...δηλαδή άντρες που δεν μασάνε στο να αλλάξουν μια πάνα , να βάλουν ένα πλυντήριο κλπ.\nΘέλει υπομονή. Πολύ υπομονή. Ενδεχομένως και κεφάλαιο για να μην χρειάζεται να δουλεύουν full time παράλληλα με τη σχολή. Γιατί το πιο καταστροφικό για τις σπουδές των επιτυχόντων κατατακτηρίων (σύμφωνα πάντα με τους επιτυχόντες του έτους μου) ήταν το να πρέπει να δουλεύεις 8ωρα-12ωρα παράλληλα με τις σπουδές...γιατί απλά δεν μένει ώρα ούτε να κλάσεις, πόσο μάλλον να διαβάσεις.\nΠάμε λοιπόν στο δια ταύτα που είναι οι ερωτήσεις της @MaryBlueberry\n1. Δεν υπάρχει νομική σύγκρουση μεταξύ φοίτησης σε άλλη σχολή και μόνιμης εργασίας στο δημόσιο. Εκ των πραγμάτων είχαμε 2 παραδείγματα στο έτος μου. Ένα άτομο που ήδη δούλευε σε νοσοκομείο μόνιμος, έδωσε εξετάσεις ιατρική , πέρασε, συνέχισε να δουλεύει κανονικά. Μάλιστα οι εργαζόμενοι δημοσίου δικαιούνται εκπαιδευτική άδεια. Ως προς τα μαθήματα έπαιρνε είτε μονομερή είτε ωριαία άδεια απο τον διευθυντή του, και πήγαινε κανονικά στο μάθημα , με την διαφορά μόνο, ότι αυτός δούλευε μόνιμος στο πανεπιστημιακό Νοσοκομείο όπου έκανε και μάθημα, οπότε δεν προέκυπτε κάποια έξτρα διαδρομή.Το δεύτερο παράδειγμα είναι κοπέλα που πήρε θέση επικουρική από μια random προκήρυξη, και δούλευε κανονικά παράλληλα με τις σπουδές ιατρικής. Στην δική της περίπτωση υπήρχε η δυνατότητα από το τμήμα της (αυτό είναι στο δοκούν του εκάστοτε διευθυντή) να παίρνει απογευματινές-βραδυνες βάρδιες που δεν ήθελε κανείς , έτσι ώστε το πρωί να παρακολουθεί κανονικά κλινικές. Όλα αυτά πάντα με συνενόηση με το τμήμα και αναλόγως των συνθηκών.\n2. Ναι δεν υπάρχει σύγκρουση, εφόσον το πρόγραμμα σου το επιτρέπει, μπορείς να κάνεις και τα δύο. Στα προκλινικα έτη είναι κάπως πιο εύκολο να κάνεις πρόγραμμα , ενώ στα κλινικά έτη τα μαθήματα είναι περισσότερες υποχρεωτικές ώρες. Τώρα, αν χρειαστεί να πάρεις άδεια άνευ αποδοχών (ανεξαρτήτως αιτιολογίας) , αυτή πρέπει να εγκριθεί από την διεύθυνση & διοίκηση, και νομίζω υπάρχουν όρια ως προς την διάρκεια.\nΥπήρχαν άτομα που έβαζαν όλα τα εργαστήρια των προκλινικων ετών ή μόνο απόγευμα και φρόντιζαν να ζητήσουν να μην έχουν εφημερία εκείνη τη μέρα, ή τα έβαζαν όλα σε 1 μέρα σερί πρωϊ ως απόγευμα με μονοήμερη άδεια άνευ αποδοχών. Τον βαθμό ευελιξίας τον καθορίζει το τμήμα που δουλεύεις.\n3. Δεν ξέρω αν το δέχονται σαν δικαιολογία για μετάθεση, ωστόσο συχνά τρέχουν αμοιβαίες ανταλλαγές και αποσπάσεις προς κεντρικότερα νοσοκομεία λόγω αυξημένων αναγκών. Εάν βρεις συνάδελφο αντίστοιχης θέσης που τον/την έχουν στείλει απόσπαση στο νοσοκομείο που θες εσύ να φοιτήσεις-δουλεψεις, μπορείτε να κάνετε αίτηση για αμοιβαία ανταλλαγή και να αναλάβεις την θέση απόσπασης.\n4. Για να μην δεχθεις μια θέση, μπορείς είτε να κάνεις ανάκληση μόλις βγουν τα αποτελέσματα, είτε (αν έχεις ήδη μονιμοποιηθεί) να παραιτηθείς κανονικά, αιτιωμενη οτιδήποτε.\nΑν καταφερεις και διοριστεις στο δημοσιο (ΕΣΥ) μονιμα ως υπαλληλος (νομιζω και νοσηλευτρια), αν αποκτησεις πτυχιο ιατρικης επειτα, μπορουσες να λαβεις εκπαιδευτικη αδεια για να κανεις ειδικοτητα, και μετα να διεκδικησεις μονιμη θεση στο ΕΣΥ ως επιμελητης Β μετα την ολοκληρωση της ειδικοτητας με μεταταξη. Αυτο ηταν ενα παραθυρακι που δεν ξερω αν ισχυει ακομη. Καλο θα ειναι να ρωτησεις στο υπουργειο υγειας. Βλεπω μια αναφορα εδω:\nΤροποποιήθηκε 6 Δεκεμβρίου 2021 από komplexares\n@NanaNysseria Σε ευχαριστώ που φανέρωσες μια άλλη οπτική του θέματος και που μπήκες στον κόπο να γράψεις τόσες πληροφορίες. Το εκτιμώ πολύ.\nΗ αλήθεια είναι πως είναι τόσα τα πιθανά ενδεχόμενα που δεν μπορώ από τώρα να ξέρω τι θα γίνει, ούτε να σχεδιάσω κάτι. Ο χρόνος θα δείξει..\nΔεν ξέρω για εκπαιδευτική άδεια για ειδικότητα, θα το ψάξω και σ´ευχαριστώ για το link.\nΈχω διαβάσει ότι ως μόνιμη μαία, με πτυχίο ιατρικής, δεν θα έχω αναμονή για ειδικότητα, μπαίνω απευθείας ως υπεράριθμη και μετά την απόκτηση ειδικότητας γυρνώ στο νοσοκομείο όπου ήμουν διορισμένη με τον νέο τίτλο. Είναι ο κύριος λόγος που δεν θέλω να χάσω τη μόνιμη θέση (αν και όποτε την πάρω), πέρα από το βιοποριστικό φυσικά.\nΔημοσιεύτηκε 11 Δεκεμβρίου 2021\nOn 12/6/2021 at 11:18 PM, komplexares said:\nΒεβαίως και ισχύει, γνωρίζω τουλάχιστον 3 περιπτώσεις νοσηλευτών που κατέχουν τώρα θέσεις Επιμ.Β σε περιζήτητη ειδικότητα που έχουν βιογραφικό γτπ (απολύτως τπτ!) και μπόρεσαν με αυτό τον τρόπο να μονιμοποιηθούν !\nΑυτοί και για λόγους υγείας είναι οι διορισμοί των τελευταίων ετών.\nΔεν ειναι ομως οτι πιο ευκολο να πας για δευτερο πτυχιο, και μαλιστα εργαζομενος κιολας παραλληλα με ιατρικη.\nΕξακολουθω να επιμενω οτι ειναι κακιστη επιλογη για γυναικα.\nΚαι η θεση του επιμελητη Β σε καποιες ειδικοτητες και νοσοκομεια στην Ελλαδα, δεν ειναι ο,τι φανταζονται καποιοι...


Η ιστορία διδάσκει και εμπνέει: Πολιτική Απόφαση του ΚΟ του ΚΚΕ(μ-λ) (Απρίλης 2018)\nΑ. Για τις διεθνείς εξελίξεις\nΕνώ η κρίση απειλεί να επανέλθει, ο καπιταλιστικός– ιμπεριαλιστικός κόσμος από τη μια επιβεβαιώνει τα πιο αντιδραστικά και επικίνδυνα χαρακτηριστικά του απέναντι στο προλεταριάτο και τους λαούς, από την άλλη γίνεται διαρκώς πιο ανάστατος. Οι εξελίξεις χαρακτηρίζονται από την «έλλειψη σχεδίων» (και των απαιτούμενων υποσχεδίων) με βάση τα οποία οι ΗΠΑ θα προωθήσουν τους δηλωμένους στόχους τους και πριν από όλα απέναντι στη Ρωσία, αλλά και για να «προλάβουν» να ανακόψουν την πορεία ανάδειξης της Κίνας σε ιμπεριαλιστική δύναμη με παγκόσμιες στρατηγικές (πυρηνικές) δυνατότητες.\nΗ διοίκηση Τραμπ ως τώρα επιβεβαιώνει διαρκώς τον στόχο αυτό, αλλά ταυτόχρονα η πολιτική της αναδεικνύει τα προβλήματα, τα στοιχεία αποδυνάμωσης του αμερικάνικου ιμπεριαλισμού. Εξαγγέλλει γενικευμένο εμπορικό «πόλεμο», εναντίον συμμάχων και ανταγωνιστών, αλλά μετά τον «μαζεύει» και κρατά μετέωρη την όποια υλοποίησή του. Εκβιάζει και υλοποιεί πυραυλικό χτύπημα στη Συρία, στο οποίο αξιοποιεί επιθυμίες (Γαλλία, Βρετανία) και σέρνει αδυναμίες (Γερμανία, Ιταλία) συμμάχων της, χτύπημα με το οποίο προκαλεί παγκόσμια ανησυχία, αλλά την «επομένη» βρίσκεται ξανά μπροστά στο ερώτημα για το πώς συνεχίζει. Η κατάσταση αυτή αναπαράγει και τροφοδοτεί την ένταση και τις συγκρούσεις μέσα στο ίδιο το κατεστημένο των ΗΠΑ και εκφράζεται στην αμφισβήτηση του «προσώπου» του 45ου Προέδρου ενώ στο ίδιο το επιτελείο Τραμπ συνεχίζονται οι αλλαγές σε επίπεδο κορυφαίων στελεχών, ενάμιση σχεδόν χρόνο μετά την ανάληψη της προεδρίας. Συνολικά θα λέγαμε πως η πορεία του αμερικάνικου ιμπεριαλισμού, από τους «δίδυμους πύργους» ως τις διορθώσεις Ομπάμα στην οκταετία 2008-2016 και τις επιχειρούμενες και κυρίως διακηρυσσόμενες νέες διορθώσεις Τραμπ, επιβεβαιώνουν την «αναντιστοιχία στόχων και μέσων» για τις ΗΠΑ. Ταυτόχρονα, σε όλη αυτή τη διαδρομή ισχυροποιούνται οι ανταγωνιστές, αποστασιοποιούνται οι σύμμαχοι και διαμορφώνονται επιπλέον «βαθμοί ελευθερίας-φιλοδοξίας» για τις περιφερειακές δυνάμεις.\nΟ ρώσικος ιμπεριαλισμός σπάει την περίμετρο του αποκλεισμού του (Συρία), κρατάει παγωμένο το Ουκρανικό, «επανέρχεται» στα Βαλκάνια, κάνει κινήσεις οικονομικής επιστροφής στην Κύπρο, αναβαθμίζει ακόμα και σε επίπεδο πρώτης θέσης τον στρατηγικό- πυρηνικό εξοπλισμό του. Η Κίνα συνεχίζει –και αφού «λείπουν» από τις ΗΠΑ οι πραγματικές απαντήσεις- στην πορεία συσσώρευσης οικονομικής ισχύος και μετατροπής της σε στρατιωτική-πυρηνική ισχύ. Γαλλία, Βρετανία δηλώνουν «παρών» στο πεδίο αναζήτησης παγκόσμιων ρόλων, η Γερμανία «κρατάει» την ΕΕ (και από εκεί και τη Γαλλία), διατηρεί τις ενεργειακές σχέσεις με Ρωσία και έστω και δειλά σκέφτεται και κάνει «ακόμα» και αυτή (όπως εξάλλου η Ιαπωνία) βήματα στρατιωτικοποίησης της παρουσίας της στο ταμπλό των ιμπεριαλιστικών ανταγωνισμών.\nΩστόσο, βέβαια, οι ΗΠΑ, όντας οι επικεφαλής δύναμη του συστήματος, δεν παραιτούνται. Με βάση αυτό το δεδομένο, τη φύση και τα χαρακτηριστικά του ιμπεριαλισμού και τον δοσμένο σήμερα ιδιαίτερα αρνητικό συσχετισμό για τους λαούς και τους εργάτες παγκόσμια, οξύνουν και θα οξύνουν περισσότερο την επιθετική, ακόμα και τυχοδιωκτική πολιτική τους. Μένει να κριθεί ποια και πόσο στέρεη είναι η συμφωνία στη Β. Κορέα, αλλά, σε κάθε περίπτωση, στο θερμό τόξο της ευρύτερης περιοχής μας, η ένταση και η επιθετικότητα θα συνεχιστούν. Το βάλτωμά τους στο πεδίο της Συρίας- Μ. Ανατολής (με τη Ρωσία να έχει διαμορφώσει σημαντικές τακτικές επιτυχίες) φέρνει με μεγαλύτερη απαιτητικότητα στο προσκήνιο το ζήτημα του Ιράν, που αποτελεί βασικό ειδικό όρο για την κυριαρχία στην περιοχή, για τα σχέδια περικύκλωσης- απώθησης της Ρωσίας. Μια σημαντική επίσης προϋπόθεση για να βηματίσουν οι ΗΠΑ στο πεδίο της Μ. Ανατολής αποτελεί η διευθέτηση του ζητήματος της Τουρκίας, στο οποίο έκαναν ένα –αλλά όχι αρκετό- βήμα με την πυραυλική επίθεση της 14/4. Ενόψει των εκλογών στην Τουρκία αλλά και στη συνέχεια, πρέπει να αναμένονται εξελίξεις στο ζήτημα της αποκατάστασης των σχέσεων εξάρτησής της από τις ΗΠΑ.\nΑνάλογα οι ΗΠΑ δεν πρόκειται και δεν μπορούν να «παραιτηθούν» από τα Βαλκάνια, όπου αναδείχθηκαν έντονες δυσκολίες στο ζήτημα της πΓΔΜ, από το οποίο επιχειρούν σε αυτή τη φάση την αναβάθμιση της πολιτικοστρατιωτικής τους παρουσίας. Αντίθετα, θα επιμείνουν με όποιους τρόπους διαθέτουν (έδειξαν έναν στο Μαυροβούνιο), με δεδομένο ότι κάθε υποχώρηση κοστίζει στο επίπεδο της πρόσδεσης των τοπικών δυνάμεων και γιατί συνολικά τα Βαλκάνια αποτελούν κρίσιμο παράγοντα του συσχετισμού των ιμπεριαλιστικών αντιπαραθέσεων σε ολόκληρη την ευρύτερη περιοχή.\nΣτη βάση αυτών των δεδομένων, φόντο των εξελίξεων είναι οι μεγαλύτεροι κίνδυνοι για τους λαούς του κόσμου, παρ’ όλο που εκτιμάμε ότι δεν υπάρχουν οι όροι (στρατηγικές συμμαχίες) για έναν γενικευμένο πόλεμο. Ωστόσο, τα αντιφατικά δεδομένα και η ρευστότητα των εξελίξεων «σπρώχνουν» προς εντάσεις και συρράξεις, απειλούν χώρες και περιοχές. Και είναι παραπάνω από αναγκαίο σε αυτό το σκούρο τοπίο να μπει και να παρέμβει μαζικά η αντιπολεμική-αντιιμπεριαλιστική πάλη των λαών, για να τροποποιήσει τα σημερινά δεδομένα και να διαμορφώσει όρους συγκρότησης απαντήσεων από τη μεριά της εργατικής τάξης και των λαϊκών μαζών.\nΒ. Για την κατάσταση στη χώρα μας\nΣτο διάστημα που μεσολάβησε από την προηγούμενη πολιτική μας απόφαση, αναδείχτηκαν ακόμα πιο έντονα τα στοιχεία του ιμπεριαλιστικού κλοιού, που ουσιαστικά καθορίζει τις εξελίξεις στην περιοχή και τη χώρα μας. Εκδηλώθηκε ακόμα περισσότερο η ενίσχυση σε κάθε επίπεδο του ρόλου των Αμερικάνων στη χώρα και η πολιτική συστήματος-κυβέρνησης να συνταχθεί και να υπηρετήσει τις επιδιώξεις τους σε όλη την περιοχή. Την πολιτική αυτή η άρχουσα τάξη τη θεωρεί αποκούμπι και οχύρωση για τα εθνικά λεγόμενα θέματα (Τουρκία) αλλά και εφαλτήριο για τις βλέψεις της στη Ν.Α. Μεσόγειο και τα Βαλκάνια. Δηλαδή τη θεωρεί και «διέξοδο» στην οικονομική κρίση, μιας και η υπόθεση των αγωγών και των ενεργειακών κόμβων είναι το μόνο πεδίο (εκτός τουρισμού) που της μένει για να ελπίζει μετά το ξετίναγμα που υπέστη όλα τα τελευταία χρόνια. Αυτή και μόνο η «σύλληψη» -μιας και η ευόδωσή της υπόκειται πλήρως στους ιμπεριαλιστικούς πολεμικούς ανταγωνισμούς- είναι χαρακτηριστική του αντιδραστικού και τυχοδιωκτικού χαραχτήρα του συστήματος της εξάρτησης και της εκμετάλλευσης. Στην ουσία, ένας ολόκληρος λαός καλείται να αποδεχτεί τη μετατροπή της χώρας σε φυτώριο αμερικάνικων βάσεων, καλείται να αγνοήσει ή και να στηρίξει την προετοιμασία όρων για αναφλέξεις και συγκρούσεις με άλλους λαούς της περιοχής, στο όνομα της «ανάπτυξης», που θα είναι το δίκτυο των αγωγών και οι αντλήσεις από τις ανακηρύξεις των ΑΟΖ. Όλα αυτά «θα γίνουν» ελέω των επιτυχημένων βημάτων που θα κάνουν στην κούρσα της κυριαρχίας τους οι Αμερικανο-νατοϊκοί ιμπεριαλιστές!\nΤα «δύο μνημόνια» (γεωπολιτικό και οικονομικοκοινωνικό), λοιπόν, αναδεικνύονται ως μια ενιαία πολιτική κατεύθυνση (η λεγόμενη και στρατηγική της αστικής τάξης). Είναι η πολιτική κατεύθυνση που υπάγει τις τύχες του λαού και της χώρας στο πλαίσιο των επιδιώξεων και των συμφερόντων των Αμερικάνων και των Ευρωπαίων ιμπεριαλιστών. Το ενιαίο του πράγματος αναδείχτηκε πολύ χαρακτηριστικά αυτές τις μέρες με τα ξεπουλήματα στην ενέργεια (ΔΕΣΦΑ, ΕΛΠΕ), όπου συναντώνται και συνυπηρετούνται οι στόχοι της επίθεσης στον λαό και στο δικαίωμα στη δουλειά μαζί με το «γεωστρατηγιλίκι» της… ένταξης της χώρας στους ιμπεριαλιστικούς ενεργειακούς κόμβους.\nΠαράλληλα, φυσικά εξελίσσεται και η καθαυτή σχέση εξάρτησης με τους Ευρωπαίους ιμπεριαλιστές (γαλλικές φρεγάτες), συνολικά με την ΕΕ και βέβαια το ζήτημα του πώς θα σταθεί (ή πως θα τη στήσουν) η αστική τάξη της χώρας μετά τη λήξη της τρέχουσας δανειακής σύμβασης. Πρόκειται για τα ζητήματα, δηλαδή, της ιδιοκτησίας-διαχείρισης του χρέους αφενός και των όρων χρηματοδότησής της αφετέρου, που αποτελούν το καθένα χωριστά και στη συνάρτησή τους ζητήματα κρίσιμα για την ίδια και ζητήματα ανταγωνισμού για τους ιμπεριαλιστές. Οι επόμενοι μήνες αναμένονται θερμοί σε σχέση με αυτά, πολύ περισσότερο που αυτά θα εξελίσσονται στο πλαίσιο και σε συνάρτηση με τις άλλες θερμές εξελίξεις στην περιοχή.\nΌλο αυτό το πλαίσιο αποτελεί μια εκ νέου δοκιμασία για την κυβέρνηση, για την παραπέρα πορεία του ΣΥΡΙΖΑ ως δύναμης του συστήματος, για την υπέρβαση των προβλημάτων της ΝΔ και συνολικά για το πολιτικό σύστημα. Τα κέντρα του συστήματος, μέσα και έξω από τη χώρα, επιχειρούν να προετοιμάσουν τις πολιτικές εξελίξεις έτσι ώστε να διαμορφώσουν ισχυρές πολιτικές απαντήσεις στα ζητούμενα του επόμενου διαστήματος. Ένα βασικό και δεδομένο ζήτημα είναι και θα είναι η άγρια αντεργατική-αντιλαϊκή πολιτική, που αποτελεί κοινό παρανομαστή όλων των ενδεχομένων της «νέας επιτροπείας», των «μεταβατικών μνημονίων» ή όπως αλλιώς ονομάσουν τη συνέχιση –ένταση της επίθεσης. Το ζήτημα -όπως επισημαίναμε και στην προηγούμενη απόφαση- είναι, ενόσω τα κέντρα εξουσίας, μέσα και έξω από τη χώρα, βρίσκονται σε πλήρη ένταση των προετοιμασιών τους για τις βασικές λύσεις και για τα συμπληρώματά τους, ο λαός να μην περιμένει τις εκλογές για να «επικυρώσει» τις λύσεις αυτές. Αλλά να δημιουργήσει τους δικούς του όρους με την πάλη του, πριν από αυτές.\nΌσον αφορά το ζήτημα των ελληνοτουρκικών, τον υπαρκτό κίνδυνο θερμού επεισοδίου ή και πολέμου στη βάση του αντιδραστικού ανταγωνισμού των δύο αστικών τάξεων και στο πλαίσιο της ιμπεριαλιστικής τους εξάρτησης, το ΚΟ επισημαίνει:\nΑ) Την απόφασή του (15/1/17) για το ζήτημα, που αποτελεί το πλαίσιο των θέσεών μας και με βάση την οποία συνεχίζουμε να προσεγγίζουμε τις σχετικές εξελίξεις και να διαμορφώνουμε την κίνησή μας. Βασικά «δια ταύτα» αυτής της απόφασης, που αποτελούν και σήμερα τον άξονα της κίνησής μας και της απεύθυνσής μας στον λαό, είναι οι θέσεις: «ΟΧΙ ΣΤΟΝ ΠΟΛΕΜΟ,, ΕΙΝΑΙ ΑΔΙΚΟΣ», «ΑΓΩΝΑΣ ΓΙΑ ΝΑ ΑΠΟΤΡΕΨΟΥΜΕ ΤΟΝ ΚΙΝΔΥΝΟ ΤΟΥ ΠΟΛΕΜΟΥ» και «ΚΑΜΙΑ ΑΛΛΑΓΗ ΣΥΝΟΡΩΝ».\nΒ) Την ανάγκη, στα πλαίσια της τωρινής συζήτησης, να σταθούμε και να διευκρινίσουμε καλύτερα τα ζητήματα:\n1. Για τα «κυριαρχικά δικαιώματα» (όρο που δεν υιοθετούμε για χρήση): Θεωρούμε ότι δεν πρέπει ο λαός να ακολουθεί αυτά που προβάλλει κάθε φορά η αστική τάξη ως τέτοια. Συνολικά για το ζήτημα της πατρίδας, παραμένουμε στις αποφάσεις της 8ης Συνδιάσκεψης, το πώς ορίζεται εκεί και γιατί την υπερασπιζόμαστε, χωρίς να είμαστε εχθρικοί με τις πατρίδες των άλλων λαών. Στην παρούσα φάση, παίρνοντας υπόψη μας όλα τα δεδομένα, θεωρούμε ότι το ΚΑΜΙΑ ΑΛΛΑΓΗ ΣΥΝΟΡΩΝ εκφράζει και καλύπτει την υπεράσπιση που πρέπει να εκφραστεί, μένοντας ταυτόχρονα έξω και απέναντι από λογικές που πριμοδοτούν την αντιδραστική αντιπαράθεση και τους πολεμικούς κινδύνους.\n2. Για τα 12 μίλια θεωρούμε ότι ναι μεν αποτελεί ένα «δικαίωμα» της ελληνικής πλευράς, με βάση τις διεθνείς συνθήκες, όμως στη συγκεκριμένη περιοχή του Αιγαίου η διεκδίκηση αυτού του «δικαιώματος» πριμοδοτεί και πυροδοτεί άμεσα πολεμικό κίνδυνο. Είναι άλλης τάξης συζήτηση το σε ποια βάση θα συνεννοηθούν οι δύο χώρες ώστε να μην υπάρχουν αποκλεισμοί στο Αιγαίο για καμιά από αυτές, όταν οι λαοί θα έχουν πάρει τις τύχες στα χέρια τους\n3. Για το ζήτημα των ΑΟΖ έχουμε τη θέση ότι αποτελούν εργαλείο στα χέρια των ιμπεριαλιστών για τις γεωστρατηγικές επιδιώξεις τους, για την επιβολή της κυριαρχίας τους σε χώρες και λαούς και για την καταλήστευση πηγών ενέργειας, ενώ αποτελούν και πηγή καταστροφής του περιβάλλοντος. Επιπλέον, η ανακήρυξή τους, επειδή είναι πέρα και από αυτό που θα μπορούσε να θεωρηθεί «κυριαρχικά δικαιώματα» (στην περιοχή της Ν.Α. Μεσογείου συνιστά επέκταση του χώρου δράσης για την αστική τάξη της χώρας), προϋποθέτει είτε την ειρηνική συνεννόηση των δύο (ή και περισσότερων) πλευρών ή πόλεμο. Ισχύει και εδώ το ότι με άλλους όρους εξουσίας στις δύο χώρες, το ζήτημα μπορεί να εξεταστεί σε άλλη βάση, μαζί με την επιπλέον επιφύλαξη (ακόμα και τότε) για την οικονομική-περιβαλλοντική σκοπιμότητα και λειτουργικότητα μιας τέτοιας επιλογής.\nΓ. Για τα ελληνοτουρκικά\n• Στην τελευταία συνεδρίαση του ΚΟ, συζητήθηκαν, επίσης, οι πολιτικές εξελίξεις στις ελληνοτουρκικές σχέσεις. Το ΚΟ θεωρεί ότι η οργάνωση έχει τοποθετηθεί από καιρό με σαφήνεια ως προς τα χαρακτηριστικά που έχουν οι πρόσφατες οξύνσεις ανάμεσα στις δυο χώρες, καθώς και για τις ιμπεριαλιστικές εμπλοκές που εξελίσσονται όλο αυτό το διάστημα ως επιμέρους στοιχείο του ενδοϊμπεριαλιστικού ανταγωνισμού που παρατηρείται στην ευρύτερη περιοχή της Μ. Ανατολής και της Α. Μεσογείου.\n• Θεωρεί ότι τα αντιδραστικά χαρακτηριστικά των δύο αστικών τάξεων και οι δεσμοί εξάρτησης που αυτές έχουν απέναντι στους ιμπεριαλιστές (και κυρίως στις ΗΠΑ) καθορίζουν και προσδιορίζουν τον αντιδραστικό χαρακτήρα αυτών των αντιθέσεων. Παράλληλα, οι ιστορικοί όροι συγκρότησης και αναπαραγωγής των κυρίαρχων τάξεων, καθώς και η ανάγκη τους για διεύρυνση των ρόλων τους στην περιοχή, τους οδηγούν στη διεκδίκηση ισχυρότερης παρουσίας της μιας έναντι της άλλης, στη βάση των ανακατατάξεων που οι δυτικοί ιμπεριαλιστές προωθούν, ανταγωνιζόμενοι με την εντονότερη παρέμβαση του ρωσικού ιμπεριαλισμού στη Συρία και την ευρύτερη περιοχή της Μ Ανατολής.\n• Με βάση αυτά τα χαρακτηριστικά και δεδομένα, θεωρούμε ότι η κατάσταση είναι όντως επικίνδυνη και τα «ατυχήματα» μάλλον δεν θα σταματήσουν σε όσα μέχρι τώρα είδαμε (Ίμια, Ρω, διεμβολισμοί λιμενικών σκαφών, υψηλοί τόνοι αλληλοκατηγοριών για προβοκάτσιες, ομηρία στρατιωτικών και διαφυγόντων πραξικοπηματιών), καθιστώντας εύκολη τη μετατροπή μιας «ελεγχόμενης» πρόκλησης σε ανεξέλεγκτη πρόκληση θερμότερου επεισοδίου.\n• Παρ’ όλα αυτά, εκτιμούμε ότι οι συνθήκες δεν συντείνουν για ανοικτή πολεμική σύγκρουση για κανέναν από τους δύο στο άμεσο μέλλον.\n• Η εκτίμηση αυτή δεν εδράζεται κυρίως και μόνο στο ότι και οι δύο ανήκουν στο ΝΑΤΟ αλλά στην εκτίμησή μας, ότι κανείς τους δεν μπορεί εύκολα να κινηθεί χωρίς μιας μορφής «έγκριση» από τους Αμερικάνους, που εξακολουθούν να θέλουν να έχουν το πάνω χέρι στην περιοχή, ιδιαίτερα μετά την πλεονεκτική θέση που απέκτησε η Ρωσία στη Συρία αλλά και την παρέμβασή της στην Τουρκία.\n• Το ότι δεν εκτιμούμε τον άμεσο κίνδυνο ενός πολέμου καθόλου δεν σημαίνει ότι δεν πρέπει να εντείνουμε την πάλη μας για την ανάπτυξη ενός αντιιμπεριαλιστικού-αντιπολεμικού κινήματος στη χώρα μας, αλλά και την προσπάθεια οικοδόμησης δεσμών φιλίας και αλληλεγγύης με τον γειτονικό λαό. Αυτό αποτελεί και το πρώτιστο καθήκον μας την επόμενη περίοδο, παράλληλα με την πάλη μας για ανατροπή της αντιλαϊκής πολιτικής της κυβέρνησης.\n• Όσον αφορά ζητήματα που ανέκυψαν με αφορμή την ελληνοτουρκική ένταση (υπεράσπιση εδαφικής ακεραιότητας, 12 μίλια, ΑΟΖ, αλλά και σχετικά με το ποια στάση κρατάμε αν εισβάλουν τούρκικα στρατεύματα σε βραχονησίδα, και άλλα παρόμοια που τίθενται με επιμονή όχι μόνο από δεξιά μπάντα αλλά και από «αριστερή»), κρίνουμε ότι έχουμε ήδη διατυπώσει μια καταρχήν θέση σχετικά με αυτά, που στην πορεία θα χρειαστεί καλύτερη επεξεργασία.\n• Διευκρινίζουμε ότι η στάση που θα κρατήσουμε, όταν προκύψει τέτοιο ζήτημα, θα καθοριστεί όχι από το ποιος έκανε την πρόκληση/προβοκάτσια, αλλά από το τι εξυπηρετεί τα εργατικά και λαϊκά συμφέροντα, από τα πολιτικά δεδομένα της συγκεκριμένης στιγμής. Θα εδράζεται σε μια ανάλυση που προκύπτει από τη δική μας εκτίμηση για τον ρόλο των κυρίαρχων δυνάμεων και στις δύο χώρες, τον καθοριστικό ρόλο των ιμπεριαλιστών και τη φάση ανάπτυξης του λαϊκού και κομμουνιστικού κινήματος. Με βάση αυτά, θεωρούμε -καταρχήν- ότι θα πρόκειται για έναν άδικο πόλεμο και από τις δύο πλευρές. Οι πρόωρες εξαγγελίες για μετατροπή του σε δίκαιο είναι έωλες, δεν λαμβάνουν υπόψη την περίοδο που βρίσκεται το λαϊκό κίνημα. Σε κάποιες, δε, περιπτώσεις, απλώς θέλουν να δικαιολογήσουν τη συστράτευση πίσω από την αστική τάξη όσων σήμερα περιφέρονται στους χώρους των στρατιωτικών στελεχών, επαινώντας το «αξιόμαχον» των ενόπλων δυνάμεων.\n• Η τοποθέτησή μας στην 8η Συνδιάσκεψη σχετικά με το τι εννοούμε πατρίδα βασίζεται στο ότι εξακολουθούμε να παλεύουμε και να θεωρούμε ότι μπορεί η επανάσταση να ξεσπάσει στον αδύναμο κρίκο, χωρίς να ονειρευόμαστε παγκόσμιες επαναστάσεις. Συνεπώς, το ζήτημα της πατρίδας, ως ο τόπος όπου μπορεί να κυριαρχήσει και να ζήσει με άλλους όρους ένας λαός, αποκτά νόημα και απαιτεί πάλη υπεράσπισή της με αυτά τα ταξικά δεδομένα.\n• Όσον αφορά τη συζήτηση και τις αντιπαραθέσεις γύρω από τις ΑΟΖ, θεωρούμε ότι ο τρόπος με τον οποίο τίθεται το ζήτημα σήμερα, και ιδιαίτερα στην περιοχή της Ανατολικής Μεσογείου, είναι μία προφανής παρέμβαση των Αμερικάνων ιμπεριαλιστών με στόχο την πυροδότηση τοπικών αντιπαραθέσεων, που θα τους επιτρέψουν να εμφανιστούν εκ νέου ως διαμεσολαβητές. Αποτελεί αφέλεια να θεωρεί κανείς ότι επιλέγουν να ανοίξουν ένα τέτοιο ζήτημα για οικονομικούς λόγους, σε μια τόσο εύφλεκτη περιοχή, σε τέτοια περίοδο και μάλιστα με αμφίβολη την ύπαρξη ενεργειακών κοιτασμάτων στις περιοχές των ΑΟΖ αλλά και τη δυνατότητα άντλησής τους.\n• Με αυτή την έννοια, θεωρούμε ότι οι λαοί της περιοχής οφείλουν να καταδικάσουν τις αντιδραστικές αντιπαραθέσεις γύρω από τις ΑΟΖ. Διότι είναι βέβαιο ότι θα είναι οι ίδιοι που θα κληθούν να υποστούν τις βαριές συνέπειες. Εξίσου βέβαιο είναι ότι όλη αυτή η επιχείρηση, ακόμη και αν ιδωθεί ξεκομμένη από το γεωστρατηγικό της φορτίο, είναι μία επιχείρηση η οποία βαθαίνει την εξάρτηση των χωρών από τους ιμπεριαλιστές, αφού αυτοί είναι και οι μόνοι που έχουν τα μέσα για την υλοποίησή της.\n• Γι’ αυτό και η συζήτηση στα πλαίσια του λαού και της Αριστεράς που τοποθετεί την αντιπαράθεση για τις ΑΟΖ με τον ίδιο τρόπο και στο ίδιο επίπεδο με μία αντιπαράθεση γύρω από περιοχές στις οποίες ζει και δραστηριοποιείται ο λαός, με τις οποίες δηλαδή έχει ζωτικούς δεσμούς, το μόνο που εξυπηρετεί είναι το σύρσιμο του λαού πίσω από τα αντιδραστικά -αστικά και ιμπεριαλιστικά- σχέδια και «αφηγήματα».\n• Όλα αυτά καταδεικνύουν ότι στη διατύπωση των αιτημάτων μας οφείλουμε να είμαστε προσεκτικοί, ώστε να μην επιτρέπουμε παρερμηνεία τους και εκμετάλλευσή τους από την αστική ή και εθνικιστική προπαγάνδα.\n• Παλεύουμε ενάντια σε κάθε αλλαγή συνόρων και θεωρούμε ότι η αποτροπή μακελέματος του λαού υπερέχει έναντι κάθε άλλου προτάγματος (π.χ. απάντηση σε σημαίες και προβοκάτσιες σε βραχονησίδες).\n• Παλεύουμε για ένα ισχυρό αντιπολεμικό-αντιιμπεριαλιστικό κίνημα.\n• Παλεύουμε για να ζήσει ο λαός ειρηνικά, για ανεξαρτησία, με δικαιώματα και χωρίς ξεπούλημα του παραγόμενου πλούτου του. Δεν υπερασπιζόμαστε γενικώς και αφηρημένα την υπάρχουσα «ειρήνη», γιατί αυτό -πέραν του ότι παραπέμπει σε πασιφισμό- παραβλέπει το ότι, στην πραγματικότητα, ούτε υφίσταται ταξική ειρήνη ούτε ζούμε σε ειρηνικές συνθήκες με τους γείτονες λαούς, όταν οι παραχωρήσεις για επέκταση ή και δημιουργία νέων βάσεων πληθαίνουν. Παράλληλα, εκτιμάμε ότι η επιθετικότητα δεν επικεντρώνεται αποκλειστικά στη μια πλευρά του Αιγαίου αλλά και στις δύο. Με βάση την εξάρτησή τους αλλά και τις επιδιώξεις των ΗΠΑ να αναστρέψουν την εντεινόμενη παρουσία του ρώσικου ιμπεριαλισμού στην περιοχή, καμία αστική τάξη και κυβέρνηση δεν είναι αμυνόμενη αλλά επιτιθέμενη στον λαό της και τα δικαιώματά του. Τα τελευταία είναι έτοιμες να τα ξεπουλήσουν ώστε να βρεθούν σε πλεονεκτικότερη θέση ως προς τους ιμπεριαλιστές και απέναντι στην ανταγωνίστρια αστική τάξη της γειτονιάς τους. Αυτό, βεβαίως, δεν αναιρεί ότι, στη συγκεκριμένη περίοδο, η τούρκικη πολιτική χαρακτηρίζεται από μια πρωτοβουλία αντιδραστικών κινήσεων, που έρχεται να απαντήσει σε παλιότερες κινήσεις των Αμερικάνων αλλά και της ντόπιας αστικής τάξης (π.χ. άξονας με Ισραήλ και Αίγυπτο).\n• Τέλος, θεωρούμε ότι -παρ’ όλο που οικονομικοί όροι που διακυβεύονται στην περιοχή είναι σημαντικοί για τους ιμπεριαλιστές αλλά και για τις δύο αστικές τάξεις (ενεργειακά αποθέματα και οδοί)- δεν είναι αυτοί που θα καθορίσουν μια πολεμική εμπλοκή. Καθοριστικά είναι τα γεωστρατηγικά συμφέροντα των ιμπεριαλιστών αλλά και ο ρόλος που επιδιώκεται σε αυτά από τις δύο αστικές τάξεις για το καλύτερο πλασάρισμά τους στη διαφαινόμενη αναδιάταξη.\n• Πιστεύουμε ότι πολύτιμη βοήθεια για την πληρέστερη κατανόηση των απόψεών μας στα ελληνοτουρκικά αποτελούν οι αποφάσεις του ΚΟ της 15/1/17, αλλά και το άρθρο του σ. Στέφανου Χατζησάββα στον πολιτικό διάλογο της Λαϊκής Αντίστασης, το οποίο παραθέτουμε και ως παράρτημα.\nΔ. Για τα καθήκοντά μας\nΟι συνθήκες της ιμπεριαλιστικής περικύκλωσης της περιοχής και στη βάση της όξυνσης της αντίθεσης ΗΠΑ-Ρωσίας (που, μάλιστα, με εργαλείο την «υπόθεση Σκριπάλ» αλλά και με την επίθεση στη Συρία της 14/4 και τις προετοιμασίες για «ειδική μεταχείριση» της Ρωσίας στα πλαίσια του λεγόμενου G-7, γενικεύτηκε ως αντίθεση Δύσης-Ρωσίας), το ελληνοτουρκικό ζήτημα και όλα τα «ειδικότερα» ζητήματα της περιοχής (Κυπριακό, Παλαιστίνη, πΓΔΜ, Κουρδικό κ.ά.) αναδεικνύουν σε πρώτη προτεραιότητα το ζήτημα της αντιπολεμικής-αντιιμπεριαλιστικής πάλης για τον λαό μας και τους λαούς της περιοχής. Αυτά μας καθορίζουν ότι το μέτωπο αυτό παραμένει στην πρώτη γραμμή των καθηκόντων μας, καθώς εκτιμούμε ότι οι ιμπεριαλιστές θα συνεχίσουν στη γραμμή της περικύκλωσης- έντασης, ανεξάρτητα του πόσο «κοντά – μακριά» βρίσκεται ο πολεμικός κίνδυνος. Ταυτόχρονα, η ανάγκη ιεράρχησης στην πρώτη γραμμή του καθήκοντος αυτού υπογραμμίζεται από τις επιλογές της κυβέρνησης και του συστήματος στη χώρα, από τη βαθιά εμπλοκή της χώρας στις πολεμικές επιδιώξεις των ΗΠΑ και του ΝΑΤΟ.\nΤο ΚΟ εκτιμά ότι έχουμε ήδη κινηθεί, στα πλαίσια της Λαϊκής Αντίστασης-ΑΑΣ αλλά και κομματικά, πανελλαδικά και αποφασιστικά στην κατεύθυνση αυτή. Και παρ’ όλο που αντιμετωπίζουμε έναν πολύ αρνητικό συσχετισμό απέναντι στο σύστημα και την κυριαρχία της άποψης για «την ανάγκη προστατών», αλλά και με τις δυνάμεις της Αριστεράς να έχουν στάσεις και πρακτικές άρνησης και υπονόμευσης της δυνατότητας της πάλης αυτής, έχουμε δημιουργήσει πιέσεις και έχουμε παράξει, στην κλίμακα που μπορούμε, αποτελέσματα. Οφείλουμε να συνεχίσουμε ακόμα πιο αποφασιστικά στην κατεύθυνση αυτή.\nΩστόσο, ταυτόχρονα και παράλληλα με αυτό το καθήκον, έχουμε στο ίδιο επίπεδο το καθήκον της πάλης ενάντια στην καπιταλιστική επίθεση, την πάλη για ΑΝΤΙΣΤΑΣΗ και ΔΙΕΚΔΙΚΗΣΗ απέναντι στον ορυμαγδό παλιών, νέων και επερχόμενων αντεργατικών-αντιλαϊκών μέτρων και πολιτικών. Αντιλαμβανόμαστε ότι δεν μπορούμε και δεν πρέπει να «ξεχάσουμε», να «υποτιμήσουμε» αυτή την πάλη, γιατί την απαιτούν οι ίδιες οι εξελίξεις. Εργατική τάξη, λαός και νεολαία βρίσκονται βυθισμένοι σε συνθήκες άγριας εκμετάλλευσης, φτώχειας και κοινωνικών αδιεξόδων και πρέπει να κάνουμε ό,τι μπορούμε για να σηκώσουν το κεφάλι, να αντισταθούν και να διεκδικήσουν. Μια τέτοια πάλη είναι και πολιτική προϋπόθεση της αντιπολεμικής-αντιιμπεριαλιστικής πάλης, είναι το αναγκαίο «έδαφος» πάνω στο οποίο θα πατήσει και το δυνάμωμα του αντιπολεμικού-αντιιμπεριαλιστικού αγώνα.\nΣυνεπώς, όσο και αν ακούγεται –και είναι – δύσκολο, οφείλουμε να προωθούμε και να συνδυάζουμε σωστά και τα δύο μέτωπα πάλης σε χώρους εργαζομένων – νεολαίας – μαθητών, σε γειτονιές και πόλεις. Για το ζήτημα της επίθεσης, εκτός από τα επί μέρους μέτωπα που είναι ήδη ανοιχτά, θα βρεθούμε σύντομα μπροστά στα νέα μέτρα της λεγόμενης τέταρτης αξιολόγησης, αλλά και σε νέα μέτωπα σε κλάδους και χώρους (π.χ. εκπαιδευτικοί και μαθητές), στα οποία θα χρειαστεί να πάρουμε πρωτοβουλίες κίνησης και πάλης.\n• Μια περίπτωση που θα πρέπει να συνδυαστούν τα δύο μέτωπα είναι αυτή της πανελλαδικής κινητοποίησης –μέσω Λαϊκής Αντίστασης-ΑΑΣ- στη ΔΕΘ, τον ερχόμενο Σεπτέμβρη. Η κίνηση αυτή ήδη διαμορφώνεται στη Θεσσαλονίκη με αντιπολεμικό-αντιιμπεριαλιστικό χαραχτήρα, καθώς τιμώμενη χώρα στη ΔΕΘ είναι οι ΗΠΑ, αλλά ταυτόχρονα θα έχει και χαραχτήρα αντίστασης και πάλης ενάντια στην επίθεση στους εργάτες και τον λαό, σε μια περίοδο μάλιστα που θα έχουμε νέες εξελίξεις σε αυτό το ζήτημα.\n• Ειδικότερα για το αντιπολεμικό-αντιιμπεριαλιστικό μέτωπο, το ΚΟ αποφάσισε τη διοργάνωση εκδηλώσεων τον Ιούνιο στις πόλεις (και όπου δεν θα συμπίπτουν με εκδηλώσεις για τα 100 χρόνια από την ίδρυση του ΣΕΚΕ-ΚΚΕ). Επίσης, επισημαίνει την ανάγκη να συζητηθεί και να οργανωθεί με κατάλληλους τρόπους και μορφές (π.χ. εφημερίδες τοίχου) και με περιεχόμενο που θα είναι «κοντά» σε αυτούς, αντιπολεμική παρέμβαση στον μαθητόκοσμο, ο οποίος εκτιμάμε ότι έχει θετικά ανακλαστικά και ευαισθησίες στην πάλη αυτή. Επίσης, υπογραμμίζει την ανάγκη η αντιπολεμική-αντιιμπεριαλιστική κατεύθυνση να χρωματίσει χαρακτηριστικά την παρέμβασή μας στις επερχόμενες φοιτητικές εκλογές, παρέμβαση που πρέπει να υποστηριχθεί όσο καλύτερα γίνεται από τις κομματικές μας οργανώσεις, με επίγνωση των αντικειμενικών δυσκολιών αλλά και των υποκειμενικών μας αδυναμιών στο πεδίο αυτό.\n• Τέλος, σε αναφορά με την επέτειο των 100 χρόνων από την ίδρυση ΣΕΚΕ-ΚΚΕ, θεωρούμε ότι πρόκειται για μια σημαντική πολιτική μάχη, το επίδικο της οποίας δεν βρίσκεται βέβαια στο χθες αλλά κυρίως στο σήμερα και το αύριο του κομμουνιστικού κινήματος, της πάλης του, της θεωρίας του, της κατεύθυνσής του. Έχουμε κάθε λόγο, συνεπώς, να αντιπαρατεθούμε στις κατασκευές που κυκλοφορούν από το ΚΚΕ και όχι μόνο, και να προβάλλουμε τις δικές μας θέσεις, αντιλήψεις, κατευθύνσεις. Ομοίως έχουμε την ανάγκη να αξιοποιήσουμε την ευκαιρία για «να μάθουμε την ιστορία» του κομμουνιστικού κινήματος στη χώρα μας, να αναδείξουμε στη νεολαία αλλά και στους εργάτες και τον λαό μας την υπόθεση αυτή, ενάντια στις πλαστογραφήσεις του συστήματος και τις συμμορφώσεις –διαστρεβλώσεις του ρεφορμισμού-οπορτουνισμού. Στη βάση αυτή, αποφασίστηκαν και προωθούνται:\n• Έκδοση κομματικής διακήρυξης για την επέτειο και τη συνέχιση της ιστορίας της ταξικής πάλης.\n• Επανέκδοση του βιβλίου του «παππού», του Πολύδωρου Δανιηλίδη («Ο Πολύδωρος θυμάται») από τις εκδόσεις «Εκτός των τειχών».\n• Έκδοση μπροσούρας με βασικό περιεχόμενο τις ομιλίες των στελεχών μας από τη σχετική εκδήλωση της σπουδάζουσας στα Πράμαντα το 2012.\n• Κεντρική εκδήλωση στον Πειραιά τον ερχόμενο Οκτώβρη, η οποία επιδιώκεται να έχει διευρυμένο πάνελ ομιλητών. Εάν αυτό δεν επιτευχθεί, η εκδήλωση θα είναι κομματική.\nΣτο πλαίσιο αυτό, οι οργανώσεις μας καλούνται να πραγματοποιήσουν τοπικές εκδηλώσεις ανάδειξης της ιστορίας του κομμουνιστικού κινήματος στη χώρα μας. Ήδη έχουν αποφασιστεί και προωθούνται:\n- Στην Αθήνα, ενόψει της Πρωτομαγιάς, πραγματοποιήθηκε εκδήλωση τιμής και μνήμης στους 200 εκτελεσμένους κομμουνιστές της Καισαριανής\n- Στη Θεσσαλονίκη, στις 20/5, θα πραγματοποιηθεί εκδήλωση για τους εκτελεσμένους κομμουνιστές στο φρούριο του Επταπυργίου (Γεντί Κουλέ)\n- Οι νεολαίοι του ΚΚΕ(μ-λ) διοργανώνουν επίσκεψη στο Γράμμο στις 6-9 Ιουλίου με θέμα: «Περπατώντας στα βήματα των ανταρτών». Θα υπάρξουν δύο εισηγήσεις, με θέματα την ΟΚΝΕ και τον ΔΣΕ (Δεύτερο Αντάρτικο).\nΗ νέα διοίκηση Τραμπ στις ΗΠΑ δημιουργεί αναταράξεις στο εσωτερικό τους αλλά προκαλεί και νέες σοβαρές εξελίξεις στις διεθνείς σχέσεις• η Ρωσία του Πούτιν που διεκδικεί άμεσα (και με τη χρησιμοποίηση στρατιωτικών μέσων) σφαίρες κυριαρχίας και επιρροής• το ΒRΕΧΙΤ και η αναζήτηση του νέου ρόλου της Αγγλίας• η αναζήτηση θέσης και ρόλου της Γερμανίας στο παγκόσμιο καπιταλιστικό-ιμπεριαλιστικό σύστημα• η Γαλλία του Μακρόν που φιλοδοξεί να ξαναγίνει ηγέτιδα ιμπεριαλιστική δύναμη• η προσπάθεια της Κίνας να μετατραπεί από οικονομική δύναμη σε στρατιωτικό-πολιτική δύναμη παγκόσμιας ιμπεριαλιστικής εμβέλειας• η ανάδειξη αντιδραστικών δυνάμεων στην Ευρώπη (Ιταλία, Αυστρία, Ουγγαρία). Όλα αυτά αποτελούν κρίσιμα σημεία τοποθέτησης για τη διάταξη των δυνάμεων στον κόσμο σήμερα.\nΑναρτήθηκε από ΣΤΕΦΑΝΟΣ Σ. στις 5:16 μ.μ.\nΑνώνυμος 22 Μαΐου 2018 - 1:59 μ.μ.\nΟΤΑΝ Ο ΣΥΡΙΖΑ (=ΦΛΩΡΑΚΗΔΕΣ)\nΦΑΙΝΕΤΑΙ ΥΠΟΤΕΛΗΣ ΣΕ ΕΠΑ,ΕΕ,\nΕΙΝΑΙ ΑΝΑΓΚΑΙΟΣ ΤΑΚΤΙΚΟΣ\nΣΥΜΒΙΒΑΣΤΙΚΟΣ ΕΛΙΓΜΟΣ,ΩΣΤΕ ΣΤΟ\nΜΕΛΛΟΝ ΝΑ ΚΑΤΑΣΤΕΙ ΠΙΟ ΑΠΟΤΕΛΕΣΜΑΤΙΚΟΣ\nΣΤΗ ΓΕΩΣΤΡΑΤΗΓΙΚΗ ΥΠΕΡ ΤΗΣ ΙΔΙΟΤΥΠΗΣ ΡΩΣΙΑΣ\nΚούλα Α. 24 Ιουνίου 2018 - 11:06 μ.μ.\nΌσο για την έννοια "πατρίδα" δεν είναι ούτε ο τόπος ούτε η κοινωνία που ζει κανείς.Ένας μέτοικος μπορεί να αγαπήσει τη χώρα κ τους ανθρώποους της μετεγκατάστασής του,αλλά δε θα είναι ποτέ η πατρίδα του.Η πατρίδα,όπως δηλώνει η λέξη,αναφέρεται στο δεσμό,συναισθηματικό κ πολιτισμικό,με τους προγόνους.Σχετίζεται λοιπόν με την ακολουθία των γενεών,την παράδοση κ την ιστορία.Το παρελθόν δεν είναι ένα τελειωμένο γεγονώς.Είναι αυτό που έχει διαμορφώσει το παρόν κ θα συνδιαμορφώσει μαζί με το παρόν (που θα γίνει παρελθόν) κ το μέλλον.Ο κόσμος είναι μια αλυσίδα από αίτια κ αιτιατά.Γι' αυτό το παρελθόν είναι απαραίτητο στην κατανόηση του παρόντος κ του μέλλοντος κ δεν μπορούμε να το αγνοούμε ούτε να αδιαφορούμε γι' αυτό.\nΚούλα Α. 8 Ιουλίου 2018 - 7:00 μ.μ.\nΔε συμφωνώ με την αντίληψη "αδιαφορούμε για το Διεθνές Δίκαιο,γιατι είναι μια συμφωνία ιμπεριαλιστών".Πρώτα-πρώτα ένα κ μόνο υπάρχει (ή καλύτερα άρχει),το φυσικό δίκαιο.Η λέξη δίκαιο καταχρηστικά ή συμβατικά μπαίνει στις διάφορες νομοθεσίες (Ρωμαϊκό Δίκαιο,Βρετανικό Δίκαιο,Εθνικό Δίκαιο,Ευρωπαϊκό Δίκαιο κλπ.).Νόμος>νομή=μοιρασά.Κάθε νομοθεσία είναι νομή ανάμεσα σε συμφέροντα,όπου οι ισχυρότεροι παίρνουν πάντα περισσότερα.Όμως ακριβώς επειδή οι νοοθεσίες είναι συμφωνίες ανάμεσα σε συμφέροντα (συν-φέρω,συμβάλλω) με σκοπό την επιβίωση όλων κ άρα το κοινό ώφελος,έχουν αναγκαστικά σε ένα βαθμό προσανατολισμό στο φυσικό δίκαιο.Εξ άλλου από τη στιγμή της κύρωσής τους ισχύουν τυπικά ισότιμα για όλους,ισχυρούς κ αδύναμους.Για όλ' αυτά σημαίνουν ένα βήμα από την αυθαιρεσία στη δικαιοσύνη κ από την αγριότητα στον πολιτισμό.Όσοι θελήσουν να αμφισβητήσουν συνολικά το νόμο,έχουν κατά κανόνα κακό τέλος.Ελπίδες επιτυχίας κ δικαίωσης έχουν μόνο αυτοί που θα αμφισβητήσουν το νόμο για εντελώς συγκεκριμένους λόγους κ μπορούν να αντιπαραβάλουν το φυσικό δίκαιο.Κι ακόμα: Όποιος συμβαίνει,συμπτωματικά να ευνοείται από μια νομική διάταξη κ θελήσει να κάνει παραχωρήσεις στον αντίδικό του,με το σκεπτικό,ότι αυτή η διάταξη δεν είναι κ τόσο δίκαιη,χωρίς όμως προηγουμένως να έχει εξασφαλίσει την απόλυτη εμπιστοσύνη κ φιλία του αντιδίκου του,θα το μετανιώσει πολύ πικρά,γιατί θα γνωρίσει τη χειρότερη πλευρά της ανθρώπινης αχαριστείας.Αυτά τα γενικά ισχύουν ασφαλώς κ για την πολιτική,με τις ιδιετερότητες,βέβαια,αυτού του πεδίου.Το Διεθνές Δίκαιο εγκαθιδρύθηκε,γιατί τα όρια του πλανήτη μας έγιναν γνωστά κ η ανθρωπότητα επομένως μια διεθνής κοινότητα,με τη συνεργασία,τις αντιθέσεις,την εκμετάλευση κ τις συγκρούσεις που ζούμε,όπως συμβαίνει σε κάθε κοινότητα.Το να θελήσομε να αγνοήσομε συλληβδήν το Διεθνές Δίκαιο,αντί να το παίρνομε σαν βάση στις διεθνείς σχέσεις,με μελέτη κ ανάλογη προσαρμογή πάντα,πιστεύω,ότι μας γυρίζει πίσω,σε πολύ άγριες καταστάσεις.\nΚούλα Α. 8 Ιουλίου 2018 - 7:10 μ.μ.\nΔιορθώσεις,επειδή δεν έχω τη δυνατότητα,να δω το συνολικό κείμενο,πριν από τη δημοσίευση: Στη δεύτερη σειρά "ένα κ μόνο δίκαιο υπάρχει".Στην ενδέκατη σειρά: "μπορούν να αντιπαραβάλουν στα σημεία το φυσικό δίκαιο".\nΚούλα Α. 11 Ιουλίου 2018 - 12:41 π.μ.\nΓια τη θέση,αναφορικά με τα κυριαρχικά δικαιώματα,τι να πω; Κυριαρχικά δικαιώματα δεν είναι "αυτά που προβάλλει κάθε φορά η αστική τάξη ως τέτοια",αλλά αυτά που ορίζουν οι διεθνείς συνθήκες κ έχουν προσυπογράψει σχεδόν όλες οι χώρες του κόσμου,καπιταλιστικές κ σοσιαλιστικές.Δε βλέπω,πού είναι το πρόβλημα με τον όρο.Δε βλέπω,γιατί οι κομμουνιστές πρέπει να αποποιούνται τα δικαιώματα που απορρέουν από την εθνική κυριαρχία της χώρας τους, εναντι άλλης χώρας,με τη δικαιολογία ότι η χώρα τους είναι καπιταλιστική.Αυτά είναι πολύ μεταμοντέρνα.Δεν πρόκειται μόνο για τον ανταγωνισμό αστικών τάξεων,αλλά για τα κυριαρχικά δικαιώματα εθνικών κρατών.Εάν το προλεταριάτο πρέπει να ανυψωθεί σε ηγέτιδα τάξη του έθνους,δεν μπορούν οι κομμουνιστές να αδιαφορούν για την εθνική κυριαρχία.


Συμπληρωματικός ΕΝΦΙΑ και στα αγροτεμάχια το 2017 - Growplan\nΣυμπληρωματικός ΕΝΦΙΑ και στα αγροτεμάχια το 2017\nΔεν αποκλείεται, πάντως, να διατηρηθεί το ισχύον σύστημα απαλλαγών με βάση εισοδηματικά και περιουσιακά κριτήρια, το οποίο εφαρμόζεται στον ΕΝΦΙΑ. Στην περίπτωση αυτή δεν θα χρειαστεί να οριστεί κάποιο αφορολόγητο όριο στην κλίμακα υπολογισμού του νέου φόρου ακινήτων. Σε κάθε περίπτωση, το συνολικό ύψος των εσόδων που θα μπορεί να εισπράττει το Δημόσιο κάθε χρόνο από την εφαρμογή και του νέου αυτού φόρου δεν θα είναι χαμηλότερο από τα 2,65 δισ. ευρώ που εξασφαλίζονται ετησίως από την επιβολή του ΕΝΦΙΑ.


Oπαδοί πήγαν να δουν την ομάδα τους σε… λάθος χώρα Γαργαλιάνοι Online | ΚΑΘΗΜΕΡΙΝΑ ΤΡΙΦΥΛΙΑΚΑ ΝΕΑ\nΠαντελή έλλειψη προσανατολισμού είχαν οι οπαδοί της εθνικής ομάδας της Βοσνίας καθώς στην προσπάθεια τους να παρακολουθήσουν τον κρίσιμο αγώνα με την αντίπαλη Λιθουανία κατόρθωσαν να βρεθούν σε λάθος χώρα!\nΟι γκαφατζήδες οπαδοί της εθνικής ομάδας ξεκίνησαν για το Κάουνας για τον τελικό Κυπέλλου αλλά κατέληξαν στη γειτονική Λετονία.\n«Πήραμε το δρόμο για τη Λιθουανία, αλλά βρεθήκαμε στη Λετονία. Όταν αγοράσαμε τα εισιτήριά μας για το ταξίδι κανείς δεν πρόσεξε ότι πηγαίναμε σε λάθος χώρα. Όταν φτάσαμε εκεί, ήταν πολύ ήσυχα και δεν υπήρχαν πουθενά οπαδοί. Ρωτήσαμε κάποιους πού να πάμε για να δούμε τον αγώνα. Εκείνοι γέλασαν και μας είπαν ότι είμαστε πολύ μακριά από το γήπεδο. Κάποιος τελικά μας εξήγησε πως ήμασταν σε λάθος χώρα, στη Λετονία κι όχι στη Λιθουανία. Περιπλανηθήκαμε για λίγο στη Ρίγα για να σιγουρευτούμε ότι είχαμε κάνει λάθος. Ήταν μεγάλη ανοησία από μέρους μας. Θα τη θυμόμαστε σε όλη μας τη ζωή», δήλωσε ένα μέλος της παρέας των γκαφατζήδων οπαδών της Βοσνίας.\n23 Οκτώβριος 2013 - 09:02 Αθλητικά 261 views


Με την στήριξη της Περιφέρειας Κρήτης το 7ο Διεθνές Συνέδριο για την Πολιτική Προστασία και τις νέες Τεχνολογίες “SafeGreece 2020” – energinews.gr\n8 Οκτωβρίου 2020 - by manos (seo)-admin - Leave a Comment 198\nΗ Περιφέρεια Κρήτης δίνοντας ιδιαίτερη έμφαση στην Πολιτική Προστασία των Πολιτών ενισχύει κάθε πρωτοβουλία και συνεργασία προς την κατεύθυνση αυτή. Στο παραπάνω πλαίσιο στηρίζει φέτος το 7ο Διεθνές Συνέδριο για την Πολιτική Προστασία και τις νέες Τεχνολογίες “SafeGreece 2020”, που θα πραγματοποιηθεί on–line στις 14-16 Οκτωβρίου 2020. Σκοπός είναι η γνωριμία, ανταλλαγή απόψεων, γνώσεων, εμπειριών και ιδεών, μεταξύ των Φορέων που εμπλέκονται στην αλυσίδα της Πολιτικής Προστασίας, και κοινή επιδίωξη η επιμόρφωση και ενημέρωση για τις πλέον σύγχρονες εξελίξεις στον τομέα των τεχνολογιών μελέτης, πρόληψης και αντιμετώπισης κινδύνων γεωφυσικής, ανθρωπογενούς ή τεχνολογικής προέλευσης.\nPrevious Article Η ΔΙΚΑΣΤΙΚΗ ΑΠΟΦΑΣΗ ΓΙΑ ΤΗΝ ΧΡΥΣΗ ΑΥΓΗ ΕΙΝΑΙ ΝΙΚΗ ΤΗΣ ΔΗΜΟΚΡΑΤΙΑΣ ΚΑΙ ΤΟΥ ΚΡΑΤΟΥΣ ΔΙΚΑΙΟΥ\nNext Article Ζητήματα που σχετίζονται με την λειτουργία του νηπιαγωγείου και του παιδικού σταθμού Ελούντας συζητήθηκαν στην σύσκεψη που πραγματοποιήθηκε στο κοινοτικό κατάστημα


Parque Recreativo dos Moinhos de Santana (Λισαβόνα, Πορτογαλία) - Κριτικές\nParque Recreativo dos Moinhos de Santana, Λισαβόνα - Κριτικές\nΑναζήτηση Ευρώπη›Πορτογαλία›Κεντρική Πορτογαλία›Lisbon District›Λισαβόνα›Λισαβόνα Αξιοθέατα›Parque Recreativo dos Moinhos de Santana\nΝο 101 από 179 στην κατηγορία Υπαίθριες δραστηριότητες για: Λισαβόνα Γειτονιά: Μπελέμ\nΆλλες υπαίθριες δραστηριότητες, Υπαίθριες δραστηριότητες Γράψτε μια κριτική\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Διεύθυνση: Avenida do Restelo, Λισαβόνα 1449-015, Πορτογαλία Βελτίωση αυτής της καταχώρισης\nΣας ευχαριστούμε για τη βαθμολογία σας Η κριτική έγινε: 12 Ιουλίου 2013 Xprodge\nJeronimos 8281 Κριτικές Λισαβόνα, Lisbon District0.5 km από Parque Recreativo dos Moinhos de SantanaΠροβολή τιμών Altis Belém Hotel & Spa937 Κριτικές Λισαβόνα, Lisbon District0.7 km από Parque Recreativo dos Moinhos de SantanaΠροβολή τιμών Palacio do Governador184 Κριτικές Λισαβόνα, Lisbon District0.7 km από Parque Recreativo dos Moinhos de SantanaΠροβολή τιμών Pestana Palace Lisboa Hotel & National Monument1.690 Κριτικές Λισαβόνα, Lisbon District2.1 km από Parque Recreativo dos Moinhos de SantanaΠροβολή τιμών Holiday Inn Express Lisbon Alfragide182 Κριτικές Carnaxide, Lisbon District2.5 km από Parque Recreativo dos Moinhos de SantanaΠροβολή τιμών Vila Galé Ópera779 Κριτικές Λισαβόνα, Lisbon District2.6 km από Parque Recreativo dos Moinhos de SantanaΠροβολή τιμών Περισσότερα Ibis Lisboa Alfragide459 Κριτικές Amadora, Lisbon District2.8 km από Parque Recreativo dos Moinhos de SantanaΠροβολή τιμών Solplay Hotel de Apartamentos540 Κριτικές Linda-a-Velha, Lisbon District2.9 km από Parque Recreativo dos Moinhos de SantanaΠροβολή τιμών Hotel Maia2 Κριτικές Λισαβόνα, Lisbon District3.5 km από Parque Recreativo dos Moinhos de SantanaΠροβολή τιμών Λιγότερα Parque Recreativo dos Moinhos de Santana: Ξενοδοχεία εκεί κοντά Ποια ξενοδοχεία στην περιοχή Λισαβόνα έχουν έκπτωση;\nΑπαλοιφή όλων Parque Recreativo dos Moinhos de Santana: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Parque Recreativo dos Moinhos de Santana: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΛισαβόνα, Lisbon District Lisbon Oceanarium\nΛισαβόνα, Lisbon District Λισαβόνα: Όλες οι δραστηριότητες (1364)\nParque Recreativo dos Moinhos de Santana: Έχετε πάει; Μοιραστείτε τις εμπειρίες σας! Γράψτε μια κριτική\nΈχετε απορίες; Λάβετε απαντήσεις από το προσωπικό αυτού του χώρου (Parque Recreativo dos Moinhos de Santana) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Διατίθεται μεταφορά από και προς το ξενοδοχείο μου; Η οικογένειά μου έχει 7 μέλη. Μπορούμε να συμμετάσχουμε όλοι στην περιήγηση; Πώς να ντυθώ για αυτή την περιήγηση; Κοντά σε: Parque Recreativo dos Moinhos de Santana Κοντινά αξιοθέατα με τη μεγαλύτερη βαθμολογία 549 Κριτικές The Cloister of Jeronimos Monastery\n307 Κριτικές Centro Cultural de Belem (CCB)\n16.839 Κριτικές Μονή των Ιερονυμιτών\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 311 Κριτικές O Navegador\n98 Κριτικές Banana Cafe Belem\n58 Κριτικές Commenda


Σχέδιο παροχής κυβερνητικών χορηγιών De Minimis για το σύστημα HACCP για τρόφιμα και ποτά Eurosuccess Consulting\nΤο σχέδιο καλύπτει όλα τα προϊόντα τροφίμων και ποτών.\nΔικαιούχοι είναι Υφιστάμενες ή/και νέες επιχειρήσεις:\n(α) που είναι εγγεγραμμένες στο Μητρώο του Διευθυντή Ιατρικών Υπηρεσιών και Δημόσιας Υγείας του Υπουργείου Υγείας ή στο Μητρώο του Διευθυντή Κτηνιατρικών Υπηρεσιών του Υπουργείου Γεωργίας, Φυσικών Πόρων και Περιβάλλοντος, και\n(β) που πρόκειται να επενδύσουν ή επένδυσαν κατά το 2008 για αναβάθμιση των παραγωγικών εγκαταστάσεων ή/και σε καινούργιο εξοπλισμό που απαιτεί η εφαρμογή του συστήματος HACCP.\nΕπιλέξιμα κόστη είναι τα κόστη που αφορούν εργοστασιακά μηχανήματα και εξοπλισμό που απαιτούνται για την εφαρμογή ή/και διατήρηση του συστήματος HACCP και περιλαμβάνει:\n(α) επενδύσεις επιφανειών χώρων παραγωγής που αποτελούν προαπαίτηση για την ορθή\nυγιεινή πρακτική στην εφαρμογή του συστήματος HACCP.\n(β) μηχανήματα/και εξοπλισμό παραγωγής, συνολικής αξίας κάτω από €10.000.\n(γ) μηχανήματα/και εξοπλισμό που απαιτείται για τον έλεγχο των κρίσιμων σημείων\n(δ) συσκευές για έλεγχο του περιβάλλοντος/ατμόσφαιρας του εργοστασιακού χώρου\n(ε) μηχανήματα/και εξοπλισμό που απαιτείται για την επαλήθευση του συστήματος\nHACCP και τα οποία βρίσκονται στους χώρους παραγωγής των τροφίμων και όχι σε\nχώρους πώλησης. Επίσης, δεν επιδοτούνται μηχανήματα/εξοπλισμός που\nχρησιμοποιούνται για τη μεταφορά των τροφίμων και ποτών σε χώρους πώλησης.\nΤο σχέδιο δεν καλύπτει εστιατόρια, ψησταριές και χώρους μαζικής εστίασης.\nΤο ύψος χορηγίας ανέρχεται μέχρι 30%, με ανώτατο όριο χορηγίας τις €85.000.


Τάσος Κρητικός:«Μπορούμε να πλησιάσουμε το ακατόρθωτο»! - SportDrama\nΟ Τάσος Κρητικός είναι αμφίβολα ένας από τους πρωταγωνιστές της ομάδας μας. Η παρουσία του κρίνεται απόλυτα ικανοποιητική, καθώς με τις εμφανίσεις του έχει καταφέρει να είναι ένα από τα πολύτιμα γρανάζια του Στάικου Βεργέτη στην ενδεκάδα της ομάδας.\n– Πως εκτιμάς την μέχρι στιγμής πορεία της ομάδος;\n«Σίγουρα η πορεία μας δεν είναι η αναμενόμενη και αυτό είναι κάτι που στεναχωρεί πρώτα απ’ όλους εμάς τους ίδιους. Σαφώς και οι στόχοι της ομάδος είναι μεγαλύτεροι και άκρως πρωταγωνιστικοί. Ξεκινήσαμε με ένα καλό σερί, μετά ήρθε μια μέτρια πορεία που μας έβγαλε εκτός τροχιάς και τώρα με τα τελευταία θετικά αποτελέσματα προσπαθούμε να καλύψουμε το χαμένο έδαφος».\n– Πως βλέπεις τη συνέχεια του πρωταθλήματος;\n«Με το κλείσιμο του πρώτου γύρου υπάρχει μεγάλη αισιοδοξία και αυτό το κλίμα θέλουμε να κρατήσουμε μέσα από τα συνεχή επιθυμητά αποτελέσματα. Στην έδρα μας είμαστε αρκετά δυνατοί και αυτό το σερί θέλουμε να διευρύνουμε. Ωστόσο το πρόβλημα παρατηρείται στους εκτός έδρας αγώνες. Εκεί θέλουμε να εστιάσουμε και να γυρίζουμε πίσω στην βάση μας, με όσο το δυνατόν περισσότερους βαθμούς».\n– Απο το σημερινό παιχνίδι με τα Τρίκαλα τι περιμένουμε;\n«Η ομάδα βρίσκεται σε καλό μομέντουμ και ο κόσμος άρχισε να καταλαβαίνει τη διαφορά από τον προηγούμενο καιρό. Σίγουρα η ομάδα των Τρικάλων είναι αρκετά ανταγωνιστική και πιστεύω ότι η θέση της είναι πλασματική. Ωστόσο, εμείς κοιτάμε την απόδοση μας και μόνο τις οδηγίες του προπονητή. Εάν όλα βγουν στο παιχνίδι, τότε δεν έχουμε να φοβηθούμε κανέναν. Όλα είναι στα πόδια μας».\n– Η ομάδα παραμένει κοντά στους στόχους της;\n«Η βαθμολογική διαφορά από την 2η θέση είναι κοντά. Αν συνυπολογίσουμε και κάποιους βαθμούς από τις ενστάσεις που εκκρεμούν, τότε εύκολα καταλαβαίνεις ότι η αναρρίχηση στην δυάδα είναι εφικτή. Από εκεί και πέρα εάν εμείς συνεχίζουμε τις καλές εμφανίσεις και τα αποτελέσματα είναι ευνοϊκά, τότε γιατί όχι να μην πλησιάσουμε το ακατόρθωτο».\n– Πως σου φαίνεται η προοπτική να συνεχίσεις να φοράς τον «μαυραετό» στο στήθος;\n«Σίγουρα αποτελεί μια από τις βασικές μου σκέψεις η προοπτική να συνεχίσω και του χρόνου να αγωνίζομαι με την φανέλα της Δόξας Δράμας. Πρόκειται για μια πολύ οργανωμένη ομάδα, νοικοκυρεμένη, κάτι που δύσκολα συναντάς και αυτό από μόνο του αποτελεί ένα εχέγγυο για τον κάθε ποδοσφαιριστή. Η ομάδα είναι ιστορική και σίγουρα αποτελεί ιδιαίτερο βάρος στη φανέλα, ενώ και ο κόσμος είναι απίστευτος. Είναι μοναδικός».\n– Tο μεγάλο όπλο της Δόξας είναι ο κόσμος της. Τι μήνυμα θα ήθελες να στείλεις;\n«Ο κόσμος επαναλαμβάνω είναι μοναδικός. Έχει το δικό του βάρος και εννοείται ότι τον θέλουμε δίπλα μας. Έχω δει τόσα βίντεο με την ατμόσφαιρα σε αυτό το γήπεδο και ανυπομονώ και εγώ με την σειρά μου να αγωνιστώ. Ο λαός της Δόξας είναι ξακουστός στην χώρα και εμείς οι ποδοσφαιριστές τον θέλουμε κοντά μας. Μας δίνει δύναμη και θέλω να ζητήσω ένα συγνώμη εκ μέρους των παικτών προς τους φιλάθλους μας, για την μέχρι τώρα πορεία μας. Αυτός ο λαός αξίζει πολλά και εμείς θα προσπαθήσουμε με το 101% των δυνάμεων μας, να τον κάνουμε να ξαναχαμογελάσει για τον μαυραετό».\n– Ο Τάσος Κρητικος είναι ευχαριστημένος με τον εαυτό του;\n«Πάντα θέλω το καλύτερο για τον εαυτό μου αλλά αυτό πρέπει να συνδυάζεται και με επιτυχία της ομάδος. Μέσα από την ομαδική ωστόσο δουλειά μπορούν να φανούν όλοι αλλά και ο καθένας ξεχωριστά. Εγώ το μόνο που μπορώ να διαβεβαιώσω αλλά και να υποσχεθώ ταυτόχρονα είναι ότι δίνω και θα δίνω το καλύτερο εαυτό μου για την ομάδα».\nΠΗΓΗ: ΠΑΕ ΔΟΞΑ ΔΡΑΜΑΣ / ΠΡΌΓΡΑΜΜΑ ΑΓΩΝΑ ΜΕ ΠΑΕ ΤΡΙΚΑΛΑ


Προεκλογικό “διαζύγιο” Βοργιαζίδη - Χατζηαθανασίου - Εφημερίδα ΛΑΟΣ Βέροια Ημαθίας\nΠροεκλογικό “διαζύγιο” Βοργιαζίδη - Χατζηαθανασίου\nΗ ΘΕΣΗ ΤΟΥ "ΛΑΟΥ": Άπαντες παρόντες στην απογραφή του 2021 για να ανεβάσουμε το πληθυσμιακό κριτήριο\nΗ ΘΕΣΗ ΤΟΥ "ΛΑΟΥ": Τσικνοπέμπτη με απαγορεύσεις και «κούνημα» σε βαθμούς Ρίχτερ αντί σε ρυθμούς salsa\nΗ ΘΕΣΗ ΤΟΥ "ΛΑΟΥ": Πόσο έτοιμοι είμαστε απέναντι στον Εγκέλαδο;\n20 Ιουν 2018 04:35\nΠαραιτήσεις, ανεξαρτητοποιήσεις και μεταγραφές στο πολιτικό σκηνικό, στο ίδιο κλίμα και το δημοτικό συμβούλιο Βέροιας με την δήλωση ανεξαρτητοποίησης του Τηλέμαχου Χατζηαθανασίου. Βελούδινο και πολιτισμένο φαίνεται το «διαζύγιο» εκ πρώτης όψεως, με ευχές και αβρότητες, αλλά για να δούμε πως θα εξελιχθεί η κατάσταση… Αναμενόμενη εξέλιξη, αφού μετά την εκδήλωση ενδιαφέροντος από την πλευρά του γιατρού και πρώην προέδρου του δημοτικού συμβουλίου να τεθεί επικεφαλής ψηφοδελτίου, δεν ήταν δυνατό να «συγκατοικούν» Βοργιαζίδης και Χατζηαθανασίου κάτω από την ίδια παραταξιακή στέγη. Φυσικά αφήνει ακόμη ανοιχτά όλα τα ενδεχόμενα, αφού δεν οριστικοποιεί την απόφασή του για να είναι επικεφαλής μιας νέας δημοτικής κίνησης. Και ποιο είναι το στοιχείο που θα γύρει την πλάστιγγα στην απόφαση του κ. Χατζηαθανασίου; Εκτός των βολιδοσκοπήσεων, επαφών με πρόσωπα και πολιτικών ζυμώσεων σίγουρα θα περιμένει να δει που θα «κάτσει η μπίλια» με το θέμα του εκλογικού νόμου. Αυτό ίσως είναι και το καθοριστικό στοιχείο για όλους τους υποψηφίους, αφού η εφαρμογή της απλής αναλογικής ή μη, θα αλλάξει άρδην τις ισορροπίες και τον εκλογικό χάρτη.\nΕΤΙΚΕΤΕΣ: Κώστας Βοργιαζίδης, Τηλέμαχος Χατζηαθανασίου, Η θέση μας\nΌτι χρώμα και να έχει το ξύλο…το ίδιο πονάει!!!\nΕίτε πρόκειται για γαλάζιο ή κόκκινο ή πράσινο ξύλο...\nΆπαντες παρόντες στην απογραφή του 2021 για να...\nΤο σημερινό κύριο θέμα του ΛΑΟΥ για τις ανατροπές του...\nΤσικνοπέμπτη με απαγορεύσεις και «κούνημα» σε βαθμούς...\nΠοιος θα περίμενε ότι Τσικνοπέμπτη Αποκριάς δεν θα...\n09 Μαρ 08:45\nΕίτε πρόκειται για γαλάζιο ή κόκκινο ή πράσινο ξύλο και χημικά το ίδιο πονάει και κάνει την ίδια ζημιά. Το βίντεο με το ξύλο στην πλατεία της Ν Σμύρνης στην Αθήνα είναι το θέμα των τελευταίων ημερών με την...\nΆπαντες παρόντες στην απογραφή του 2021 για να ανεβάσουμε το πληθυσμιακό κριτήριο\n06 Μαρ 08:45\nΤο σημερινό κύριο θέμα του ΛΑΟΥ για τις ανατροπές του εκλογικού νόμου και συγκεκριμένα στις Περιφερειακές εκλογές, με τη μείωση εδρών σε νομούς και μεταξύ αυτών και στην Ημαθία, συσχετίζεται σχεδόν άμεσα και...\nΤσικνοπέμπτη με απαγορεύσεις και «κούνημα» σε βαθμούς Ρίχτερ αντί σε ρυθμούς salsa\n05 Μαρ 08:45\nΠοιος θα περίμενε ότι Τσικνοπέμπτη Αποκριάς δεν θα μπορούσαμε να κυκλοφορήσουμε και να διασκεδάσουμε, ενώ αντί για καρναβάλια, τσίκνα από ψησταριές, μουσικές και όργανα, έχουμε απαγόρευση κυκλοφορίας,...


21:42 04 ΑΠΡΙΛΙΟY 2020\nΕΝΗΜΕΡΩΘΗΚΕ: 10:22 06.02.2020\nΕΝΗΜΕΡΩΘΗΚΕ: 08:40 06.02.2020\nΕΝΗΜΕΡΩΘΗΚΕ: 07:28 06.02.2020\nΕΝΗΜΕΡΩΘΗΚΕ: 21:00 05.02.2020\nΕΝΗΜΕΡΩΘΗΚΕ: 20:36 05.02.2020\nΕΝΗΜΕΡΩΘΗΚΕ: 20:21 05.02.2020\nΕΝΗΜΕΡΩΘΗΚΕ: 17:46 05.02.2020\nΑεροπλάνο κόπηκε στα δύο στην Κωνσταντινούπολη - Τουλάχιστον 52 τραυματίες - Βίντεο\nΕΝΗΜΕΡΩΘΗΚΕ: 17:26 05.02.2020\nΈνταση στη Νεκρή Ζώνη της Κύπρου: Τούρκοι στρατιώτες αντέδρασαν στην παρουσία εργατών του δήμου\nΈργα συντήρησης σε εγκαταλελειμμένο καφενείο της Νεκρής Ζώνης αποτέλεσαν αφορμή για να προκληθεί μικρής κλίμακας έντασης με τα τουρκικά στρατεύματα.\nΕΝΗΜΕΡΩΘΗΚΕ: 16:53 05.02.2020\nΕΝΗΜΕΡΩΘΗΚΕ: 14:59 05.02.2020\nΕΝΗΜΕΡΩΘΗΚΕ: 14:20 05.02.2020\nΕΝΗΜΕΡΩΘΗΚΕ: 14:02 05.02.2020\nΕΝΗΜΕΡΩΘΗΚΕ: 13:26 05.02.2020\nΕΝΗΜΕΡΩΘΗΚΕ: 12:52 05.02.2020\nΕΝΗΜΕΡΩΘΗΚΕ: 12:30 05.02.2020\nΣωρεία αντιδράσεων προκάλεσε την προηγούμενη εβδομάδα η… βόλτα του τουρκικού ερευνητικού σκάφους Oruc Reis στην ελληνική υφαλοκρηπίδα. Η Άγκυρα επαναφέρει πάγιες διεκδικήσεις της. Τι πρέπει να κάνει η χώρα μας.\nΕΝΗΜΕΡΩΘΗΚΕ: 11:38 05.02.2020\nΕΝΗΜΕΡΩΘΗΚΕ: 10:47 05.02.2020\nΣτις αρχές της εβδομάδες Τούρκοι στρατιώτες σκοτώθηκαν σε συγκρούσεις με τις δυνάμεις της συριακής κυβέρνησης στη ζώνη αποκλιμάκωσης της Ιντλίμπ.\nΕΝΗΜΕΡΩΘΗΚΕ: 23:36 04.02.2020\nΕΝΗΜΕΡΩΘΗΚΕ: 21:27 04.02.2020\nΕΝΗΜΕΡΩΘΗΚΕ: 21:10 04.02.2020


«Την κυπριακή βοήθεια, όλοι θέλουν να την καπηλευτούν», συμπληρώνει ο Σπήλιος Κάρτας. «Θέλουμε να ξεκαθαριστεί το εξής: Γιατί ήρθε η βοήθεια από την Κύπρο ειδικά στην Αρτέμιδα; Ο αείμνηστος Τάσσος Παπαδόπουλος που είχα την τύχη να γνωρίσω προσωπικά, μου είχε πει γιατί: για τη μάνα με τα 4 παιδιά. Ωστόσο, η αιτιολογία που πλανάται στην τοπική κοινωνία είναι πως οι Κύπριοι ήταν φίλοι του τότε υπουργού Δημόσιας Τάξης και του δημάρχου Ζαχάρως και αυτοί, λέει, είναι η αιτία που τα χρήματα ήρθαν εδώ...\nΔύο χρόνια μετά την καταστροφική πυρκαγιά στην Αρτέμιδα, το έργο που ανέλαβε η Κυπριακή Δημοκρατία φτάνει στο τέλος του. Από τον Οκτώβρη οι κάτοικοι της Αρτέμιδας θα αποκτήσουν και πάλι τη δική τους στέγη. Ωστόσο οι έριδες και τα παράπονα μεταξύ τους δεν λείπουν. Κάποιοι υποστηρίζουν πως το σπίτι του γείτονα είναι καλύτερο από αυτό που ήταν, μερικοί μιλάνε για βίλες που αντικαθιστούν πρώην ερείπια, αλλά όλοι μιλούν για την Κύπρο και στάζουν μέλι... Την ίδια ώρα έξι οικογένειες πυροπλήκτων εξακολουθούν να διαμένουν ακόμα στα κοντέινερ...\nΤα κλειδιά στους δικαιούχους θα παραδοθούν τον Οκτώβρη, από τον Πρόεδρο Χριστόφια ΑΘΗΝΑ: ΤΗΣ ΜΑΡΙΑΣ ΨΑΡΑ\nΟμορφαίνει μέρα με τη μέρα η μαρτυρική Αρτέμιδα Ηλείας που κάηκε στις φονικές πυρκαγιές του 2007. Το έργο που ανέλαβε η Κυπριακή Δημοκρατία συνεχίζεται, ωστόσο οι έριδες και τα παράπονα μεταξύ των κατοίκων δεν λείπουν. Κάποιοι δεν είναι ικανοποιημένοι με τη δουλειά που γίνεται στα σπίτια τους, άλλοι υποστηρίζουν πως το σπίτι του γείτονα είναι καλύτερο από αυτό που ήταν, μερικοί μιλάνε για βίλες που αντικαθιστούν πρώην ερείπια... Το μόνο σίγουρο είναι, πάντως, πως δύο χρόνια μετά την καταστροφή, έξι οικογένειες πυροπλήκτων εξακολουθούν να διαμένουν στα κοντέινερ...\n«Θέλουμε να ευχαριστήσουμε πολύ τους αδερφούς Κυπρίους που προσέφεραν τον οβολό τους για το βασανισμένο χωριό μας. Είμαστε σίγουροι ότι ο κυπριακός λαός το έκανε με την καρδιά του, αλλά ο τρόπος που δουλεύει εδώ η εταιρεία και οι λειτουργοί μας προσβάλει», δηλώνει στον «Φιλελεύθερο» ο Σπήλιος Κάρτας, αδερφός της μάνας με τα τέσσερα παιδιά που χάθηκαν στη φωτιά.\nΟ Σπήλιος έχει συνολικά 7 συγγενείς που έχασαν τη ζωή τους την 24η Αυγούστου του 2007... «Θέλουμε να ξέρουν οι Κύπριοι πως εμείς, οι συγγενείς των θυμάτων χρειαζόμαστε σεβασμό και όχι λύπηση. Τα υλικά, τα σπίτια και η φυτική παραγωγή, θα γίνουν καλύτερα, το ξέρουμε. Όμως ο τρόπος που λειτουργούν εδώ οι ντόπιοι παράγοντες έχουν διχάσει το χωριό. Άνθρωποι που δεν έπαθαν ζημιά επωφελήθηκαν περισσότερο από όλους. Το θέμα είναι ηθικό, όχι υλικό», τονίζει. «Την κυπριακή βοήθεια, όλοι θέλουν να την καπηλευτούν», συμπληρώνει ο Σπήλιος Κάρτας. «Θέλουμε να ξεκαθαριστεί το εξής: Γιατί ήρθε η βοήθεια από την Κύπρο ειδικά στην Αρτέμιδα; Ο αείμνηστος Τάσσος Παπαδόπουλος που είχα την τύχη να γνωρίσω προσωπικά, μου είχε πει γιατί: για τη μάνα με τα 4 παιδιά. Ωστόσο, η αιτιολογία που πλανάται στην τοπική κοινωνία είναι πως οι Κύπριοι ήταν φίλοι του τότε υπουργού Δημόσιας Τάξης και του δημάρχου Ζαχάρως και αυτοί, λέει, είναι η αιτία που τα χρήματα ήρθαν εδώ... Τι ισχύει τελικά και γιατί αυτή η κακή διαχείριση στη μνήμη των ανθρώπων μας;» «Το σπίτι μου ήταν ψηλά και το άρχισαν τελευταίο. Έφτιαξαν πρώτα του γιου μου που είναι στην Αθήνα και άφησαν το δικό μου που μένω εδώ για αργότερα», μας λέει ο Ανδρέας Καστής, ένας από τους κατοίκους των κοντέινερ. «Φτιάξανε μάντρες, φτιάξανε έρημα σπίτια, γκρεμισμένα από το ’50 και το ’60 και άφησαν τελευταία τα σπίτια των μόνιμων κατοίκων. Και όσα είναι έτοιμα δεν τα δίνουν γιατί θέλουν να κάνουν φιέστες. Ας δώσουν τα σπίτια τουλάχιστον σε αυτούς που μένουν στα λυόμενα κάτω στο λιοπύρι», λέει.\nΠΙΣΤΟΙ ΣΤΑ ΣΥΜΒΟΛΑΙΑ ΜΑΣ\n«Είμαστε πιστοί στα συμβόλαιά μας με την κατασκευαστική εταιρεία. Η ειδική επιτροπή από Κύπριους και Έλληνες μηχανικούς είχαν εκτιμήσει καταρχάς τα τετραγωνικά και τη λειτουργικότητα του κάθε κτίσματος και αυτό εφαρμόζουμε. Δεν ευνοούμε κανέναν και δεν «ρίχνουμε» κανέναν. Είμαστε συνεπείς στο πρόγραμμά μας. Όσο για τη σειρά χτισίματος των σπιτιών, αυτό βασίστηκε στην πορεία της έκδοσης των αδειών», εξηγεί στον «Φ» η εκπρόσωπος της Κύπρου στην Αρτέμιδα Ανδρούλα Γιαννακού. Σύμφωνα με τον προγραμματισμό, μέχρι τα μέσα Σεπτεμβρίου, οι 42 από τις συνολικά 47 κατοικίες θα είναι ετοιμοπαράδοτες. Παρόλο που αρκετές κατασκευές είναι ήδη ολοκληρωμένες, κανένα σπίτι δεν θα παραδοθεί. Τα σπίτια θα παραδοθούν όλα μαζί τον Οκτώβρη, όταν ο Πρόεδρος Χριστόφιας θα μεταβεί στην Αρτέμιδα προκειμένου να παραδώσει τα κλειδιά στους δικαιούχους.\nΟΙ ΑΠΟΨΕΙΣόμως διίστανται. «Οι Κύπριοι έδωσαν τα χρήματά τους με την καλή τους την καρδιά, αλλά οι δικοί μας, εδώ, δεν τα διαχειρίζονται σωστά. Με αποτέλεσμα, πρώτα φτιάχτηκαν τα σπίτια των... “υμετέρων” που δεν τα έχουν ανάγκη και μετά φτιάχνονται για τους ανθρώπους που τα χρειάζονται».\n«ΠΡΟΣΩΠΙΚΑ,έχω κάνει πέντε αναφορές γιατί δεν ενέκριναν την κατασκευή της αποθήκης μου». Παρόλο που είχα μέσα εργαλεία, μηχανήματα, ηλεκτρικές συσκευές, δεν αναγνώριζαν ότι έπρεπε να αποζημιωθώ. Μετά τις αναφορές αποφάσισαν τελικά να μου τη φτιάξουν. Ακόμη και οι ηλεκτρικές συσκευές που ήρθαν, τις μοιράστηκαν οι τοπικοί παράγοντες».\n«ΟΛΑ καλά γίνονται και ας λένε οι αχάριστοι. Ζηλεύουν με το καλό των άλλων», λέει ο Παναγιώτης Μπάμης. «Θα δώσουν σπίτια επιπλωμένα, με το κλειδί στο χέρι και εμείς μιλάμε γιατί έγινε κάποιου το σπίτι καλύτερο από του άλλου...», απαντάει ο κ. Μπάμης.\nΤο χωριό θα γίνει καλύτερο\nΣΥΜΦΩΝΑμε τον κοινοτάρχη του χωριού Γιώργο Κόσσυφα, «το χωριό θα γίνει καλύτερο απ’ ο, τι ήταν. Τα παραδοσιακά πετρόχτιστα σπίτια που έχουν φτιαχτεί είναι υπέροχα, η κεντρική πλατεία και ο δρόμος θα πλακοστρωθεί, ενώ οι Κύπριοι έχουν αναλάβει ακόμη και την πλήρη επίπλωση των σπιτιών αυτών. Δικαιούνται να τα παραδώσουν όπως θέλουν, κάνοντας μια γιορτή για την ολοκλήρωση του έργου», τονίζει στον«Φιλελεύθερο». «Ακόμη και την απώλεια της παραγωγής μας, που υπολογίζεται στο 1,6 εκατ. ευρώ, κι αυτό οι Κύπριοι θα το καλύψουν. Ας μην είμαστε αχάριστοι».\nΕλίνα Γαληνού 30 Αυγούστου 2009 - 1:09 μ.μ.\nΕ όχι και να ερμηνεύουμε την συγκίνηση που προκάλεσε η μάνα όταν καιγόταν ζωντανή αγκαλιά με τα 4 παιδιά της, σαν "διπλωματική σκοπιμότητα"!! Επιτέλους, όσο και να χάλασε ο κόσμος, υπάρχει ακόμα ανθρωπιά. Και είναι λεβεντιά να το αναγνωρίζεις! Ελίνα\nΑνώνυμος 30 Αυγούστου 2009 - 2:43 μ.μ.\nΗ Ρεπούση έκανε σεμινάρια για το πως θα διδαχθεί το ολοκαύτωμα στα νηπιαγωγία ,\nενώ ήθελε να 'εισάγει' το στρίμωγμα στην ιστορία


Beuchat Worldwide Μαύρο, Scubastore\nΜέγεθος: From 180 to 200 cm\nΠεριγραφή προϊόντος Beuchat Worldwide\nΑν σας ενδιαφέρει Beuchat Worldwide, θα πρέπει να γνωρίζετε ότι είναι σε απόθεμα και προσφέρονται στην καλύτερη τιμή. Ψαροντούφεκα προϊόντα από τη μάρκα Beuchat έχουν την υψηλότερη ποιότητα κατασκευής. Beuchat σχεδιάζει αποκλειστικά κατάδυση προϊόντα που είναι προσαρμοσμένα στις ανάγκες των πελατών. Έτσι, ρίξτε μια ματιά μέσα από τις διαθέσιμες προσφορές και αγοράστε Beuchat Worldwide σήμερα!\nΧαρακτηριστικά Beuchat Worldwide\nΒιωσιμότητα Beuchat Worldwide\nΤσάντα όπλου beuchat.\nαυτή είναι μια μακριά τσάντα. και μπορώ να κρατήσω τους άξονές μου 180 εκατοστών σε αυτό εύκολα. Συνιστώ αυτήν την τσάντα σε μακριά όπλα.


ΟΙ ΠΟΛΙΤΕΣ ΣΕ ΔΡΑΣΗ ΣΤΟ ΔΗΜΟΤΙΚΟ ΣΥΜΒΟΥΛΙΟ (7/10/2014)\nΕνημερωτικό σημείωμα για την παρέμβασή μας στο Δημοτικό Συμβούλιο της 7/10/2014 (14/2014) – 2η συνεδρίαση με τη νέα σύνθεση.\nΤο δημοτικό συμβούλιο είχε συνολικά 24 θέματα, τα περισσότερα εκ των οποίων ήταν διεκπεραιωτικά. Τα πρώτα 5 θέματα αφορούσαν σε τοποθέτηση και ψηφίσματα επί πολιτικών θεμάτων και απασχόλησαν το Δημοτικό Συμβούλιο την περισσότερη ώρα.\nΥποβάλλαμε 3 ερωτήσεις και κάναμε 1 σχολιασμό στα προ ημερησίας διάταξης. Οι ερωτήσεις ήταν:\n1) Για τη διαδικασία ενημέρωσης των παρατάξεων με αφορμή εκδηλώσεις στις οποίες είχε προσκληθεί ο Δήμος αλλά δεν γνωστοποιήθηκαν ποτέ στις Δημοτικές παρατάξεις της μειοψηφίας, αλλά και την ενημέρωση για τον εθελοντικό καθαρισμό της πόλης.\n2) Ζητήθηκε ενημέρωση για τις ενέργειες της δημοτικής αρχής σχετικά με την συγκοινωνία και ειδικότερα για το αποτέλεσμα της συνάντησης του Δημάρχου με τον ΟΑΣΑ.\n3) Έγινε ερώτημα για τις ενέργειες και τις προθέσεις της Δημοτικής Αρχής σχετικά με τις παιδικές χαρές οι οποίες έχουν τεθεί εκτός λειτουργίας λόγω έλλειψης πιστοποίησης ασφαλείας (οι περισσότερες είναι σε αυτή την κατηγορία). Ιδιαίτερα αναφέρθηκε το πρόβλημα που έχει δημιουργηθεί με την παιδική χαρά της πλατείας Λαού (Δ. Σκαμπά). Μεταφέρθηκε, δε, η πρόταση των κατοίκων της περιοχής για την (προσωρινή) επίλυση του προβλήματος και ζητήθηκε να ληφθεί υπόψη. Ενημερώνουμε εδώ ότι η παράταξη είναι σε επαφή με κατοίκους από την περιοχή και δίνει συνέχεια στο θέμα.\n4) Το τέταρτο ήταν σχολιασμός, αλλά τέθηκε κατά τη διάρκεια της διαδικασίας των ερωτήσεων, αφού δεν προβλέπεται κάτι άλλο και αφορούσε στην πρωτοβουλία εθελοντικής καθαριότητας από τους δημότες. Η ουσία της τοποθέτησής μας περιγράφεται στο συνημμένο (ΚΑΘΑΡΙΟΤΗΤΑ.docx), δόθηκε δε, ιδιαίτερη έμφαση στην επιστολή Δούρου προς τους δημάρχους (συνημμένο ΕΠΙΣΤΟΛΗ ΔΗΜΑΡΧΟΙ ΑΠΟΡΡΙΜΜΑΤΑ.pdf) για τη διαχείριση απορριμμάτων και στην ανάγκη να ανοίξει ο Δήμος τη συζήτηση αυτή.\nΤα ψηφίσματα που κατατέθηκαν είναι:\nΓια την εγκύκλιο του Υπουργείου Διοικητικής Μεταρρύθμισης (Κ. Μητσοτάκης) σχετικά με τον επανέλεγχο των συμβάσεων και την αξιολόγηση των Δημοσίων Υπαλλήλων. Ούτως ή άλλως, από την προηγούμενη συνεδρίαση είχαμε δηλώσει ότι σκοπεύαμε να καταθέσουμε ψήφισμα για το θέμα.\nΗ τοποθέτησή μας κινήθηκε και στην κατεύθυνση της εναντίωσης στις απολύσεις που είναι ο στόχος της Κυβέρνησης με πρόσχημα τον επανέλεγχο και την αξιολόγηση, αλλά και στην κατεύθυνση της εναντίωσης στην απαξίωση της τοπικής αυτοδιοίκησης λόγω αποδυνάμωσης από πολύτιμο προσωπικό. Επιπλέον σταθήκαμε αρκετά στο θέμα της συμπαράστασης στους διωκόμενους Δημάρχους που αρνήθηκαν να δώσουν στοιχεία εργαζομένων.\nΤο ψήφισμα, ψηφίστηκε κατά πλειοψηφία από τη Λαϊκή Συσπείρωση και την παράταξή μας, οι υπόλοιπες παρατάξεις είχαν επιμέρους, λιγότερο ή περισσότερο σημαντικές διαφωνίες, αλλά στο σύνολό τους δήλωσαν ότι είναι κατά του σχετικού νόμου.\nΓια το νομοσχέδιο για τα οικονομικά των κομμάτων. Τοποθετηθήκαμε υπέρ και σε αυτό το ψήφισμα που εισηγήθηκε η Δημοτική αρχή. Στην τοποθέτησή μας τονίσαμε ιδιαιτέρως τα ζητήματα της Δημοκρατίας και του τρόπου άσκησης του πολιτεύματος. Αναφερθήκαμε στη στάση της Κυβέρνησης, τα τελευταία χρόνια σχετικά με τα θέματα Δημοκρατίας. Αναφερθήκαμε στο ζήτημα των εξαρτήσεων από οικονομικά συμφέροντα και τέλος στο φακέλωμα των πολιτών που δίνουν οικονομική ενίσχυση στα κόμματά τους.\nΤο ψήφισμα ψηφίστηκε κατά πλειοψηφία από τη Λαϊκή Συσπείρωση και εμάς.\nΕνάντια στο κλείσιμο των ψυχιατρείων (ΨΝΑ- Δαφνί, Δρομοκαϊτειο). Για το θέμα αυτό είχαμε εκφράσει την πρόθεσή μας να κατεβάσουμε ψήφισμα στην προηγούμενη συνεδρίαση του Δημοτικού Συμβουλίου και συγκεκριμένα σκοπεύαμε να καταθέσουμε το δελτίο τύπου του σωματείου. Ζητήθηκε να μετατεθεί το θέμα για την επόμενη συνεδρίαση από τη Δημοτική αρχή και επιπλέον είχαμε ενημέρωση από το σωματείο ότι υπήρχε συνεννόηση με το Δήμαρχο να προσκληθούν στο επόμενο δημοτικό συμβούλιο και να καταθέσουν οι ίδιοι ψήφισμα.\nΗ Λαϊκή Συσπείρωση εισηγήθηκε δικό της ψήφισμα, δεν έφερε το ψήφισμα του σωματείου, ενώ δεν παραβρέθηκαν στη συνεδρίαση του Δημοτικού Συμβουλίου εκπρόσωποι των εργαζομένων. Στο ερώτημά μας αν κλήθηκαν οι εργαζόμενοι, απάντησε δημοτική σύμβουλος της Λαϊκής Συσπείρωσης ότι έχει ενημερώσει «προφορικά» και ότι ο μόνος που ανταποκρίθηκε είναι ο εκπρόσωπος του ΠΑΜΕ, ο οποίος ήταν παρόν και έκανε μακροσκελή τοποθέτηση. (Τα παραπάνω δεν επιβεβαίωσαν τα μέλη του Διοικητικού συμβουλίου του σωματείου που ρωτήσαμε)\nΣτην τοποθέτησή μας, ο Θ. Σπηλιόπουλος αναφέρθηκε εκτενώς στα προβλήματα του συστήματος της ψυχικής υγείας, στην προσχηματική «αποασυλοποίηση» με στόχο το κλείσιμο των ψυχιατρικών νοσοκομείων, στους αγώνες των εργαζομένων που ήταν παρούσα η παράταξη. Ψηφίσαμε υπέρ στο ψήφισμα, παρά τις επιμέρους επιφυλάξεις μας και στη διαφωνία μας για το χειρισμό.\nΤο ψήφισμα ψηφίστηκε κατά πλειοψηφία (απείχε ο Δρούλιας).\nΨήφισμα και προτάσεις δράσης ενάντια στον ΕΝΦΙΑ. Επίσης από την προηγούμενη συνεδρίαση είχαμε εκφράσει τη πρόθεση να καταθέσουμε ψήφισμα για το θέμα. Η Δημοτική αρχή μας παραχώρησε την εισήγηση στο θέμα αυτό. Εισηγηθήκαμε το ψήφισμα των συλλογικοτήτων το οποίο επισυνάπτεται (ENFIA-DOY.docx). Τοποθετηθήκαμε για το άδικο και αντισυνταγματικό του φόρου, αναφερθήκαμε στα κινήματα που αναπτύχθηκαν ενάντια στα χαράτσια και προτείναμε να αναλάβει ο Δήμος πρωτοβουλίες δράσεων και στήριξης.\nΑπό τη Λαϊκή Συσπείρωση κατέβηκε αντιψήφισμα.\nΠέρασε το ψήφισμα της Λαϊκής Συσπείρωσης που ψηφίστηκε μόνο από τους ίδιους και δήλωση του Μποζίκα ότι είναι «πολύ κοντά» στο ψήφισμα αυτό. Το δικό μας ψήφισμα, εκτός από εμάς, ψήφισαν ο Ντηνιακός, ο Ασπρογέρακας, ο Φουρλής και η Καμπόλη.\nΔεν αποφασίστηκε καμία δράση ή πρωτοβουλία της Δημοτικής αρχής.\nΨήφισμα για την τροπολογία σχετικά με το Πάρκο Τρίτση. Επίσης είχαμε την πρόθεση να το εισηγηθούμε από την προηγούμενη συνεδρίαση. Το ψήφισμα επισυνάπτεται (ΨΗΦΙΣΜΑ ΔΣ για Πάρκο.doc). Η Δημοτική αρχή μας παραχώρησε την εισήγηση για το θέμα αυτό. Εστιάσαμε βέβαια κατά την εισήγησή μας στο πρόβλημα χρηματοδότησης που προκύπτει από την επιλογή της κυβέρνησης να αναθέσει τη διαχείριση του Πάρκου στον ΑΣΔΑ και στα προβλήματα που εύλογα θα δημιουργηθούν.\nΗ Λαϊκή Συσπείρωση κατέθεσε αντιψήφισμα. Έγινε εκτεταμένη συζήτηση και φάνηκε ότι υπάρχει διαφωνία από τις περισσότερες παρατάξεις στο θέμα του φορέα διαχείρισης. Οι διαφωνίες, σε μεγάλο βαθμό είχαν να κάνουν και με την πολιτική τοποθέτηση του καθενός.\nΨηφίστηκε το ψήφισμα της Λαϊκής Συσπείρωσης, το δικό μας στηρίχτηκε από εμάς και τον Φουρλή.\nΑπό τα υπόλοιπα θέματα ιδιαίτερο ενδιαφέρον είχε το θέμα άσκησης έφεσης από το Δήμο, ενάντια στην πρωτόδικη απόφαση που δικαίωνε εργαζόμενους που διεκδικούσαν να αναγνωριστεί η σύμβασή τους ως αορίστου χρόνου. Εξηγήθηκε στο Δημοτικό Συμβούλιο από τη Νομική Υπηρεσία του Δήμου ότι παρότι υπάρχουν αποφάσεις του αρμόδιου οργάνου (οικονομική επιτροπή) για μη άσκηση έφεσης, αυτές ακυρώνονται ως παράνομες από την αποκεντρωμένη Διοίκηση και οι εφέσεις ασκούνται αυτεπαγγέλτως. Το Δημοτικό Συμβούλιο αποφάσισε για μια ακόμα φορά να μην ασκήσει έφεση.\nΣτα πλαίσια τις συζήτησης για τις λαϊκές αγορές και με την οπτική του προγράμματός μας για τη διαχείριση απορριμμάτων, έγινε πρόταση από το Θοδωρή Σπηλιόπουλο, να ανακυκλώνονται τα απορρίμματα που συλλέγονται κατά τον καθαρισμό μετά το πέρας της λαϊκής αγοράς μιας και μεγάλο μέρος αυτών είναι ανακυκλώσιμα υλικά.


Ταχύτερα η ένταξη μεγάλων επιχειρήσεων στον εξωδικαστικό – xOrisOria News\nΣύμφωνα με την ισχύουσα νομοθεσία για τον εξωδικαστικό μηχανισμό ρύθμισης οφειλών επιχειρήσεων, η διαδικασία για τις μεγάλες επιχειρήσεις προβλέπει υποχρεωτικά τον διορισμό εμπειρογνώμονα, ο οποίος συντάσσει έκθεση βιωσιμότητας του οφειλέτη και σχέδιο αναδιάρθρωσης των οφειλών, το οποίο στη συνέχεια τίθεται προς έγκριση στους πιστωτές και πρέπει να συγκεντρώσει τη συναίνεση τουλάχιστον του 60% αυτών.\nΣε αυτόματη διαδικασία μέτρησης της βιωσιμότητας μιας υπερχρεωμένης επιχείρησης και απόφασης βάσει συγκεκριμένων αντικειμενικών παραμέτρων για το εάν μπορεί να υπαχθεί στον εξωδικαστικό μηχανισμό ρύθμισης οφειλών επιχειρήσεων προσανατολίζεται η κυβέρνηση. Με αυτόν τον τρόπο η κυβέρνηση θέλει να επιτύχει δύο στόχους: αφενός, την επιτάχυνση της διαδικασίας ένταξης στον εξωδικαστικό μηχανισμό ειδικά των μεγαλύτερων επιχειρήσεων και, αφετέρου, την απεμπλοκή από τη διαδικασία στελεχών των τραπεζών και του Δημοσίου, έτσι ώστε να μη βαρύνονται από την ευθύνη της ένταξης ή μη στη ρύθμισης των αιτούμενων επιχειρήσεων. Η παραπάνω διαδικασία δεν σημαίνει ότι καταργείται η υποχρέωση για τη σύνταξη έκθεσης βιωσιμότητας.\nΤην εξέταση των παραμέτρων και των ορίων που πρέπει να τεθούν για αυτό το αυτοματοποιημένο μοντέλο έχει αναλάβει ομάδα εργασίας που έχει συσταθεί και στην οποία συμμετέχουν η Ειδική Γραμματεία Διαχείρισης Ιδιωτικού Χρέους, η Ελληνική Ενωση Τραπεζών, η Ανεξάρτητη Αρχή Δημοσίων Εσόδων (ΑΑΔΕ) και ο ΕΦΚΑ. Το χρονοδιάγραμμα που έχει τεθεί από το υπουργείο Ανάπτυξης και Επενδύσεων για την παρουσίαση των σχετικών νομοθετικών ρυθμίσεων είναι το τέλος Σεπτεμβρίου.\nΜιλώντας χθες στον ραδιοφωνικό σταθμό ΣΚΑΪ 100,3 ο υπουργός Ανάπτυξης και Επενδύσεων Αδωνις Γεωργιάδης ανέφερε ότι θα διαμορφωθεί ένα αυτόματο σύστημα, ένα καινούργιο λογισμικό με συγκεκριμένες παραμέτρους, στο οποίο θα εισάγονται τα στοιχεία της επιχείρησης που θέλει να υπαχθεί στον εξωδικαστικό μηχανισμό ρύθμισης οφειλών και το σύστημα αυτό θα «αποφασίζει» την υπαγωγή της ή όχι, αντικειμενικά. «Προφανώς δεν θα ενταχθούν όλες οι επιχειρήσεις αλλά θα είναι πολύ περισσότερες από μηδέν που είναι τώρα. Το σύστημα αυτό θα απεμπλέκει τον υπάλληλο από την ανάληψη ευθύνης», υποστήριξε ο κ. Γεωργιάδης.\nΥπενθυμίζεται ότι σύμφωνα με την ισχύουσα νομοθεσία για τον εξωδικαστικό μηχανισμό ρύθμισης οφειλών επιχειρήσεων, η διαδικασία για τις μεγάλες επιχειρήσεις (όσες δηλαδή κατά την τελευταία χρήση πριν από την υποβολή της αίτησης είχαν κύκλο εργασιών μεγαλύτερο από 2,5 εκατ. ευρώ ή έχουν κατά τον χρόνο υποβολής της αίτησης συνολικές υποχρεώσεις –ληξιπρόθεσμες ή μη– πάνω από 2 εκατ. ευρώ), προβλέπει υποχρεωτικά τον διορισμό εμπειρογνώμονα ο οποίος συντάσσει έκθεση βιωσιμότητας του οφειλέτη και σχέδιο αναδιάρθρωσης των οφειλών, το οποίο στη συνέχεια τίθεται προς έγκριση στους πιστωτές και πρέπει να συγκεντρώσει τη συναίνεση τουλάχιστον του 60% αυτών. Αξίζει εδώ να σημειωθεί ότι ερωτηθείς σχετικά ο κ. Γεωργιάδης εκτίμησε ότι το παραπάνω ποσοστό είναι υψηλό, αφήνοντας ανοικτό το ενδεχόμενο αναθεώρησής του.\nΟ υπουργός Ανάπτυξης και Επενδύσεων αναφέρθηκε και στο θέμα της προστασίας των στελεχών του Δημοσίου και των τραπεζών από κακόβουλες μηνύσεις στις περιπτώσεις που εγκρίνουν ή απορρίπτουν αναδιαρθρώσεις οφειλών. Σύμφωνα με πληροφορίες, η ρύθμιση που έχουν επεξεργαστεί οι τράπεζες για την επίλυση αυτού του ζητήματος έχει δύο άξονες: πρώτον, να μην έχει τη δυνατότητα ο εισαγγελέας να δρα αυτεπάγγελτα βασιζόμενος σε καταγγελίες ή ακόμη και σε απλές αναφορές. Δεύτερον, σε περίπτωση που κάποιος κρίνεται ότι υφίσταται οικονομική ζημία από την απόφαση των πιστωτών, το αδίκημα για το οποίοι θα διώκονται οι θεωρούμενοι ως υπεύθυνοι να μην είναι ποινικό.\nΣύμφωνα με στοιχεία που παρουσίασε η «Κ» στο φύλλο της 2ας Αυγούστου, μόλις 24 επιχειρήσεις έχουν μέχρι σήμερα προχωρήσει σε ρύθμιση της οφειλής τους με την τράπεζα στην οποία χρωστούσαν. Πρόκειται για επιχειρήσεις που είχαν οφειλές σε μία μόνο τράπεζα. Από τις 854 επιχειρήσεις που έκαναν αίτηση και είχαν οφειλές σε περισσότερους του ενός πιστωτές, μόλις 127 πέτυχαν κάποιο είδος ρύθμισης, όμως καμία δεν έχει προχωρήσει σε υπογραφή της σύμβασης αναδιάρθρωσης.


Φάβα με καρότα και σάλτσα σόγιας - Συνταγές - Πιάτα ημέρας | γαστρονόμος\nΑπογειώνουμε τη σημερινή φάβα με τη σάλτσα σόγιας με καρότα, που χαρίζει ένταση και βάθος στη γεύση της οσπριάδας.\n40 ml χυμός λεμονιού (ή όσο μας αρέσει)\n3 μέτρια καρότα, καθαρισμένα και κομμένα σε λεπτές φέτες\nτο λευκό και τρυφερό πράσινο μέρος από 2 φρέσκα κρεμμυδάκια φρεσκοτριμμένο πιπέρι\n1 κουτ. γλυκού μαυροκούκι (βρίσκουμε σε παντοπωλεία με είδη μεσογειακής διατροφής, deli και μπαχαράδικα. εναλλακτικά, χρησιμοποιούμε σουσάμι, καβουρδισμένο σε αντικολλητικό τηγάνι χωρίς λιπαρή ουσία για περίπου 2 λεπτά, μέχρι να χρυσίσει)\nΦάβα: Σε μια βαθιά κατσαρόλα ρίχνουμε 1.200 ml νερό και τη φάβα.\nΒράζουμε σε δυνατή φωτιά και, όταν αρχίσει το μείγμα να κοχλάζει και να σχηματίζει αφρό, ξαφρίζουμε με τρυπητή κουτάλα. Χαμηλώνουμε τη φωτιά, ρίχνουμε το κρεμμύδι, σκεπάζουμε την κατσαρόλα με το καπάκι και σιγομαγειρεύουμε για περίπου 1 ώρα ή μέχρι να λιώσει η φάβα, να χυλώσει και να εξατμιστούν τα υγρά. Αφαιρούμε και πετάμε το κρεμμύδι και αδειάζουμε τη φάβα σε ένα βαθύ μπολ σερβιρίσματος. Ρίχνουμε το ελαιόλαδο, το λεμόνι, αλάτι και φρεσκοτριμμένο πιπέρι και ανακατεύουμε καλά με ένα κουτάλι. Καλύπτουμε την επιφάνεια της φάβας με διαφανή μεμβράνη (για να μην κάνει «πέτσα») και την αφήνουμε στην άκρη να κρυώσει λίγο και να έρθει σε θερμοκρασία δωματίου.\nΚαρότα: Σε ένα μεγάλο τηγάνι, ζεσταίνουμε το ελαιόλαδο σε μέτρια φωτιά και σοτάρουμε τα καρότα για περίπου 3 - 4 λεπτά, μέχρι να μαλακώσουν λίγο. Ρίχνουμε και το φρέσκο κρεμμυδάκι και συνεχίζουμε το σοτάρισμα για περίπου άλλα 1 - 2 λεπτά. Περιχύνουμε με τη σόγια και ανακατεύουμε απαλά με ξύλινη κουτάλα για περίπου 1 - 2 λεπτά, μέχρι να αρχίσουν να «μελώνουν», και πασπαλίζουμε με πιπέρι.\nΒάζουμε στα πιάτα τη φάβα, δίπλα τα καρότα, πασπαλίζουμε με το μαυροκούκι ή το σουσάμι και σερβίρουμε.


Warning: file_exists(): open_basedir restriction in effect. File(//media/k2/items/cache/1c609f552972b107ec152c90fd82320e_M.jpg) is not within the allowed path(s): (E:/Inetpub/vhosts/worldenergynews.gr\_;C:\_Windows\_Temp\_) in E:\_Inetpub\_vhosts\_worldenergynews.gr\_httpdocs\_lib.php on line 113\nWarning: file_exists(): open_basedir restriction in effect. File(//media/k2/items/cache/1c609f552972b107ec152c90fd82320e_L.jpg) is not within the allowed path(s): (E:/Inetpub/vhosts/worldenergynews.gr\_;C:\_Windows\_Temp\_) in E:\_Inetpub\_vhosts\_worldenergynews.gr\_httpdocs\_lib.php on line 113\nΓ. Μανιάτης στην βουλή: «Από τον ΣΥΡΙΖΑ της απάτης στον ΣΥΡΙΖΑ της αυταπάτης»\nΠέμπτη 18/05/2017 - 15:33\nΤελευταία τροποποίηση στις 18/05/2017 - 15:40\nΣκληρή κριτική από τον πρωτοκλασσάτο του ΠΑΣΟΚ στην κυβέρνηση\n• Εποχή Αυταπάτης ΣΥΡΙΖΑ – 1ο ημίχρονο μετάλλαξης:\nΞεκίνησε από τα αποδυτήρια, ήταν ο ΣΥΡΙΖΑ της Ελπίδας, ο ΣΥΡΙΖΑ του όλα τα σφάζω, όλα τα μαχαιρώνω και το χρέος θα σβήσω και τα μνημόνια θα σκίσω και τον ΕΝΦΙΑ θα ακυρώσω και τα 12.000 € αφορολόγητο θα σας δώσω και κανένα σπίτι στα χέρια τραπεζίτη, και τα πάντα, όλα θα σας τα κάνω.\nΜπαίνει στο πρώτο ημίχρονο να κυβερνήσει, οπότε κι έρχεται και το πρώτο μνημόνιο Τσίπρα. Είναι η εποχή της Αυταπάτης. «Συγγνώμη, δεν κατάλαβα τι σας υποσχόμουν, σας έκανα να το πιστέψετε.\nΔιαπραγματεύτηκα 17 ώρες, αλλά φάτε εσείς στο κεφάλι 9,5 δις € περικοπές μισθών και συντάξεων και 80 δις € κόστος για την εθνική οικονομία».\n• Εποχή Κυνικής Απάτης ΣΥΡΙΖΑ – 2ο ημίχρονο μετάλλαξης: Κι έρχεται το δεύτερο ημίχρονο.\nΕίναι αυτό που ζούμε τώρα, η καινούργια μετάλλαξη, η μετάλλαξη του ΣΥΡΙΖΑ της Αυταπάτης σε ΣΥΡΙΖΑ της καθαρής - κυνικής Απάτης.\n Ο ΣΥΡΙΖΑ της απάτης του «ούτε 1 € νέα μέτρα» και πάρτε τώρα 5 δις € καινούργια μέτρα,\n Κι άλλη απάτη: «καμία συμφωνία χωρίς ρήτρα για το χρέος» και πάρτε τώρα ούτε μια λέξη για το χρέος. PSI θα λέτε και θα κλαίτε.\nΗ Ελλάδα πλήρωνε 12 δις € τοκοχρεολύσια μέχρι το 2012 και μετά το PSI –το λέει ο δικός σας προϋπολογισμός και το μεσοπρόθεσμο που καταθέσατε- μόνο 6 δις €, 50% μείωση των τοκοχρεολυσίων.\n Κι άλλη απάτη: Θα παραιτηθώ έλεγε ο κ. Τσακαλώτος εάν κατέβει το αφορολόγητο από τα 9.000 € και τώρα συνυπογράφει ο ίδιος 5.500€ αφορολόγητο και «δεν τρέχει κάστανο», δεν συμβαίνει τίποτα.\n Κι άλλη απάτη: «Δεν θα μειώσουμε τις συντάξεις».\nΟι μειώσεις των συντάξεων θα είναι 2,7 δις €, μειώνονται ακόμα και οι συντάξεις των 480 € του ΙΚΑ.\n Κι άλλη απάτη: «Κανένα σπίτι στα χέρια τραπεζίτη». Κι έρχονται τώρα ηλεκτρονικοί πλειστηριασμοί, ηλεκτρονικές κατασχέσεις. Τετάρτες, Πέμπτες και Παρασκευές στα μουλωχτά, θα γίνουν μέσα στη χρονιά 900.000 κατασχέσεις και πλειστηριασμοί.\nΕίναι η μεγαλύτερη αναδιανομή ιδιωτικής περιουσίας που έγινε ποτέ στην Ελλάδα.\n• Ηθικές αντοχές ΣΥΡΙΖΑ: Πώς κοιτάτε τον εαυτό σας το βράδυ στον καθρέφτη, συνάδελφοι του ΣΥΡΙΖΑ; Τι εξουσιοδότηση δώσατε στον κ. Τσίπρα και στον κ. Τσακαλώτο; Να διαπραγματευτούν το κλείσιμο του «μνημονίου Τσίπρα», να κλείσει δηλαδή τη δεύτερη αξιολόγηση 2015-2018. Τι σας καλούν τώρα οι κ.κ. Τσίπρας και Τσακαλώτος να υπογράψετε;\n• Καινούριο μνημόνιο 2019-2021: Αντί για το κλείσιμο της δεύτερης αξιολόγησης του πρώτου μνημονίου, ο κ. Τσίπρας φέρνει πακέτο κι ένα νέο μνημόνιο, όχι πια για την περίοδο 2015-2018, αλλά για την περίοδο 2019-2021. Όλα για την καρέκλα;\nΘα το καταπιείτε κι αυτό; Έχετε εξουσιοδοτήσει τον κ. Τσίπρα πολιτικά να διαπραγματευτεί καινούριο μνημόνιο; Το μνημόνιο της ντροπής, μια συμφωνία μιας ηττημένης χώρας, ένα μνημόνιο που διέρρευσε στη γερμανική Βουλή και αναφέρει ότι η ελληνική κυβέρνηση δεσμεύεται πως θα εφαρμόσει όλα τα μέτρα ακόμη κι αν αυτά κριθούν αντισυνταγματικά. Κάθε λέξη του Συντάγματος υποσχόταν ο κ. Τσίπρας.\n• Όλη η κοινωνία αντιδρά: Χθες, 47 εκπρόσωποι της κοινωνίας ήταν εδώ, στη Βουλή.\nΌλη η κοινωνία εκπροσωπήθηκε, τα άτομα με αναπηρία, οι μικρομεσαίοι, οι επιστήμονες: γιατροί, δικηγόροι, μηχανικοί, οι αστυνομικοί, οι στρατιωτικοί, οι λιμενικοί, όλοι οι ένστολοι, και σας είπαν όλοι με μια φωνή: «κοροϊδία, αναισθησία, έκτρωμα, εξευτελισμός θεσμών». Κι εξευτελίζετε ακόμη και το καθαρά ανθρώπινο κεφάλαιο, τους πανεπιστημιακούς, τους καθηγητές Τεχνολογικής Εκπαίδευσης, τους ερευνητές στα Ερευνητικά Ιδρύματα.\nΔεν υπάρχει τίποτε πια όρθιο που να το έχετε σεβαστεί.\n• Γιατί να πανηγυρίσετε; Λένε κάποιοι συνάδελφοι του ΣΥΡΙΖΑ: «δεν πανηγυρίζουμε, δύσκολη συμφωνία, αλλά δεν πανηγυρίζουμε». Τι να πανηγυρίσετε;\n Το 3,5% «αιματοβαμμένο» πρωτογενές πλεόνασμα;\n Τα επιπλέον 5 δις € μέτρα;\n Την πανωλεθρία και το Βατερλώ;\n Την ανικανότητά σας στον Προϋπολογισμό του 2017 να υπόσχεστε 2,7% ανάπτυξη και τώρα, μετά από 4 μήνες, να μας λέτε για ανάπτυξη 1,8% στο μεσοπρόθεσμο, το 1% που λείπει; Το 1,5 με 2 δις € που κλέψατε μέσα σε 4 μήνες από τον ελληνικό λαό με δική σας αποκλειστικά ευθύνη για να δώσετε συσσίτια και να φτωχοποιήσετε τη μεσαία τάξη;\n Την ύφεση μείον 0,3%, την ίδια στιγμή που όλη η Ευρώπη αναπτύσσεται; Η Ιρλανδία αναπτύσσεται 4,1%. Η Κύπρος έχει ανάπτυξη 2,8%, η Πορτογαλία 1%.\nΈχουν αύξηση χώρες μνημονίων. Η Ελλάδα των Τσίπρα-Καμμένου έχει ύφεση μείον 0,3%. Η κυβέρνηση Σαμαρά – Βενιζέλου έβγαζε τη χώρα από τα μνημόνια.\nΣήμερα, η Ελλάδα δεν θα είχε μνημόνιο, ούτε το μνημόνιο 3 του Τσίπρα ούτε το μνημόνιο 4 που μας φέρνετε τώρα.\n• Δεν θέλετε επενδύσεις: Ανακαλύπτετε αόρατα, ανύπαρκτα δάση στο αεροδρόμιο του Ελληνικού, να τα κηρύξετε και προστατευτέα Natura-Ramsar.\nΚαι καταφέρνετε τώρα, με το ανύπαρκτο δάσος, να επιβεβαιώσετε τον Μπέρτολτ Μπρεχτ που είπε: «Γλύτωσα από τους καρχαρίες, νίκησα τις τίγρεις, αλλά με φάγανε οι ψύλλοι».\nΟι ψύλλοι είστε εσείς, είναι ο δασάρχης που τον βάλατε να κηρύξει δασική έκταση μια ανύπαρκτη έκταση.\n• Παραδώσατε τη χώρα για 99 χρόνια στους δανειστές, τις τράπεζες για 35 χρόνια και τώρα πια έχετε το θράσος να μας λέτε το εξής: 5 δις € μέτρα και 7,5 δις € αντίμετρα.\nΝα πείτε στην ΕΡΤ ότι δεν γίνεται να παίρνουμε μέτρα 5 δις € και να δίνουμε αντίμετρα 7,5 δις €. Γιατί τότε θα πούμε, δοξάστε τους, να μας φέρουν μέτρα 10 δις €, για να πάρουν αντίμετρα 15 δις €!\n• Επειδή, ο ευτελισμός του τρόπου σκέψης, της λογικής των ανθρώπων έχει κι ένα όριο, σας λέμε ότι αυτή τη συμφωνία που φέρνετε θα την ψηφίσετε μόνοι σας και η Δημοκρατική Συμπαράταξη θα την αναθεωρήσει. Θα τα ψηφίσετε όλα μόνοι σας, και τα μέτρα και τα ανύπαρκτα αντίμετρα.\nΠέμπτη 18/05/2017 - 15:33\t(Τελευταία τροποποίηση στις 18/05/2017 - 15:40 )\nΟι αλλαγές στις κεφαλαιοποιήσεις των ελληνικών ενεργειακών - Μυτιληναίος, ΔΕΗ και ΤΕΝΕΡΓΑ οι κερδισμένοι\nΤα νέα επενδυτικά κριτήρια της έρευνας του ESG με την συμμετοχή 36 διεθνών κολοσσών και της Μυτιληναίος\nE.Mυτιληναίος: Πρέπει να εστιάσουμε στο Ταμείο Ανάκαμψης και να συντάξουμε το δικό μας Εθνικό Σχέδιο - Απαιτείται Εθνική Ενότητα


Wellness CORE Tender Cuts Τόνος 85gr - Gatoskilo | Online Petshop\nΣυμπληρωματική τροφή χωρίς σιτηρά με τόνο και κοτόπουλο σε σάλτσα\nΣυμπληρωματική τροφή χωρίς σιτηρά με τόνο και κοτόπουλο σε σάλτσα για την ενήλικη γατούλα σας. Πρόκειται για ένα υγιεινό, ισορροπημένο και φυσικό γεύμα με σιγομαγειρεμένες, ψιλοκομμένες λωρίδες πρωτεΐνης, ειδικά σχεδιασμένο για να καλύψει τις ανάγκες της μικρής mας φίλης.\nΟ τόνος είναι μία εξαιρετική πηγή Ωμέγα 3 λιπαρών οξέων, πρωτεϊνών και απαραίτητων βιταμινών, τα οποία εξασφαλίζουν την υγιή λειτουργία της καρδιάς της γατούλας σας καθώς και λαμπερό τρίχωμα και υγιές δέρμα\nΖωμός Κοτόπουλου, Κοτόπουλο (23%), Τόνος (6%), Άμυλο Πατάτας, Αυγά, Καρότα (3%), Συκώτι Κοτόπουλου, Μέταλλα, Κράνμπερι, Βατόμουρα, Λευκές Γλυκοπατάτες.\n-Γεύση Συκώτι, Κοτόπουλο, Τόνος


Lone Starr's Quest: Delta Aquariids\nDelta Acuáridas Sur\nImage by: José Miguel\nΛίγο νωρίς ίσως για το peak, αλλά μια που το φαινόμενο έχει ήδη αρχίσει, ας ετοιμαζόμαστε!\nΑπό τις 12 Ιουλίου λοιπόν και ως και τα τέλη Αυγούστου οι Δέλτα Υδροχοΐδες (Delta Aquariids) θα κάνουν την εμφάνισή τους στον ουρανό.\nΤο peak βέβαια σημειώνεται στις 27/28 Ιουλίου (και για να παινέψω το σπίτι μου, δε θα μου κακοπέσει;).\nΤώρα, η Σελήνη ίσως δημιουρησει κάποιο εμπόδιο, καθώς η Πανσέληνος σημειώνεται στις 7 Αυγούστου, ωστόσο δύει νωρίς οπότε θα έχουμε αρκετό χρόνο για παρατήρηση από τα μεσάνυχτα ως την αυγή.\nΈτσι κι αλλιώς, ως γνωστόν το φαινόμενο θα εξακολουθήσει να είναι ορατό και τις επόμενες νύχτες. Για την ακρίβεια, θα είναι ακόμα ορατοί όταν οι Περσείδες θα βρίσκονται στο αποκορύφωμά τους τον Αύγουστο.\nΟπότε με λίγη καλή τύχη και αρκετή υπομονή, όλο και κάποιον διάττοντα θα εντοπίσετε.\nΟι δ Υδροχοΐδες (Delta Aquarids), πήραν το όνομά τους από τον δέλτα του Υδροχόου από όπου φαίνεται να προέρχονται. Ωστόσο για το Βόρειο Ημισφαίριο δεν έχει ιδιαίτερη διαφορά προς ποιο σημείο του ορίζοντα θα παρατηρήσετε.\nΚαλύτερη ώρα για παρατήρηση είναι προς το ξημέρωμα, αφού η Σελήνη θα έχει δύσει οπότε δεν θα δημιουργεί τόσο "θόρυβο".\nΙστορικά, η πρώτη τους παρατήρηση σημειώθηκε από τον G. L. Tupman στα 1870, ο οποίος εντόπισε 65 διάττοντες στο διάστημα 27 Ιουλίου ως 6 Αυγούστου.\nΑποδίδονται στην διασταύρωση της Γης με τη σκόνη που έχει αφήσει ο Κομήτης 96P Machholz - ο οποίος κατά το περιήλιόν του βρίσκεται μέχρι και μέσα στην τροχιά του Ερμή.\nΠάντως δεν είναι ένα ιδιαίτερα έντονο φαινόμενο, οπότε μην απογοητεύεστε αν δεν εντοπίσετε κάποιον δέλτα. Έτσι κι αλλιώς, το ετήσιο ραντεβού με τους Περσείδες δεν αργεί.\nΑπό το spaceballz.. I wish a falling star could fall forever, and sparkle through the clouds and stormy weather\n*delta-stars, baby! ;)\nPosted by citr0n at 15:13


20 Προφανείς Μαθαίνοντας από τους Καλύτερους Ιδρυτές μας | 2019-2020\n20 Προφανείς Μαθαίνοντας από τους Καλύτερους Ιδρυτές μας\n20 Προφανείς - Μαλακές Δεξιότητες - Μάθηση από τους Καλύτερους Ιδρυτές μας\nΥπάρχουν παγκόσμια μαθήματα από τους καλύτερους ιδρυτές του χαρτοφυλακίου μας. Νόμιζα ότι αξίζει να τα μοιραστείτε με μερικούς από αυτούς :)\nΟι καλύτεροι ιδρυτές είναι σε θέση να διαχειριστούν τόσο την προσοχή στις λεπτομέρειες και την ταχύτητα προς το υψηλότερο επίπεδο απόδοσης.\nΟι καλύτεροι ιδρυτές στοχεύουν πέρα από το 100% σε ό, τι κάνουν (μάθηση, πρόσληψη, διαχείριση, καθοδήγηση, εκτέλεση ...), γιατί κατανοούν σιωπηρά την αξία των σύνθετων αποτελεσμάτων. Το 95%, ανεπτυγμένο απείρως, τείνει προς το μηδέν, ενώ το 105% τείνει στο άπειρο.\nΟι καλύτεροι ιδρυτές περιβάλλουν τον εαυτό τους με τους πιο έξυπνους ανθρώπους που μπορούν να βρουν και να αλληλεπιδράσουν μαζί τους για να κατανοήσουν / να μάθουν νέα πράγματα και να προκαλέσουν τις θέσεις τους.\nΟι καλύτεροι ιδρυτές μαθαίνουν γρήγορα την αξία της πρόσληψης και της γρήγορης εκτόξευσης. Εφαρμόζουν προσεκτικά τις καλύτερες μεθόδους πρόσληψης, όπως ο ΠΟΥ. Δεν το 95% και όχι ηλίθια χωρίς να κατανοήσουμε τις βασικές αρχές.\nΟι καλύτεροι ιδρυτές έχουν εμμονή με διαφάνεια, αλήθεια και ειλικρίνεια, φροντίζουν να μην πέσουν στις πέντε δυσλειτουργίες μιας ομάδας.\nΟι καλύτεροι ιδρυτές δεν κάνουν σιωπηρή διαχείριση, θέτουν ρητούς κανόνες και βεβαιώνουν ότι όλοι στην εταιρεία δεσμεύονται και λογοδοτούν μέσω της σωστής σειράς OKR. Έβαλαν πολλές προσπάθειες για να τους κάνουν να δουλέψουν σε κλίμακα.\nΟι καλύτεροι ιδρυτές έχουν την εμμονή με την προσοχή των πελατών και τον τρόπο με τον οποίο μπορούν να δημιουργήσουν βιώσιμες (προϊόντων) λύσεις για να ενδυναμώσουν το έργο της ομάδας τους για την οικοδόμηση της καλύτερης παγκόσμιας εμπειρίας στην κατηγορία τους.\nΟι καλύτεροι ιδρυτές ορίζουν το όραμα, την εστίαση και τις αξίες προς τους εργαζόμενους. Το όραμα είναι ο μακροπρόθεσμος σκοπός, εστιάζει στους μεσοπρόθεσμους στόχους και τις αξίες ως ό, τι έχει σημασία σε κάθε μεμονωμένη εργασία.\nΟι καλύτεροι ιδρυτές έθεσαν σαφείς, μοναδικές, εμπεριστατωμένες αξίες, όχι μερικές γενικές σε ένα θολές εμπνευσμένο μανιφέστο.\nΟι καλύτεροι ιδρυτές καταφέρνουν να έχουν ένα απίστευτο εύρος στην ισορροπία εργασίας-ζωής τους, είναι σε θέση να ασχοληθούν με την ένταση της δουλειάς τους ενώ μένουν υγιείς και βρίσκουν χρόνο για τους στενούς τους.\nΟι καλύτεροι ιδρυτές χρησιμοποιούν με προσοχή το Twitter και το Linkedin, αλλά δεν θα τους βρείτε πολλά στο Instagram, Snap ή στο Facebook. Έχουν συνειδητοποιήσει ότι οι καλύτερες ανταμοιβές προέρχονται από την επίτευξη και όχι από την εμφάνιση.\nΟι καλύτεροι ιδρυτές έχουν την εμμονή με την παρακολούθηση και την αντανάκλαση των σχετικών δεδομένων. Το κάνουν σε τακτική βάση και ζητούν να αμφισβητηθούν από τους καλύτερους ανθρώπους της βιομηχανίας τους.\nΟι καλύτεροι ιδρυτές είναι ταπεινοί αλλά φιλόδοξοι, αποφασισμένοι να είναι ανοιχτοί σε εποικοδομητικές ανατροφοδοτήσεις και παρατηρήσεις.\nΟι καλύτεροι ιδρυτές πάντα υποθέτουν ότι είναι λάθος από προεπιλογή, αλλά ποτέ δεν αμφιβάλλουν. Είναι πώς εξισορροπούν τις πεποιθήσεις και τις πεποιθήσεις με την αλήθεια και την πραγματικότητα.\nΟι καλύτεροι ιδρυτές πάντα ρωτούν "Γιατί" και ποτέ δεν πηδούν σε συμπεράσματα πριν φτάσουν σε ένα αξιοπρεπές επίπεδο κατανόησης.\nΟι καλύτεροι ιδρυτές, μέσω σημείων δεδομένων και ανώνυμων ανατροφοδοτήσεων, φροντίστε να ανιχνεύσετε επικίνδυνα σήματα το συντομότερο δυνατόν. Αντιμετωπίζουν κάθε προειδοποίηση με ύψιστη σημασία.\nΟι καλύτεροι ιδρυτές είναι πολύ καλά οργανωμένοι (σαφείς ατζέντες, εισερχόμενα μηνύματα, χρονικά διαστήματα για να διαβάσουν και να μάθουν ...)\nΟι καλύτεροι ιδρυτές τεκμηριώνουν τα πάντα με σαφή γεγονότα και δεδομένα, στη διαδικασία πώλησης, στην τεχνική τεκμηρίωση ή στις σημειώσεις μετά από συνάντηση.\nΟι καλύτεροι ιδρυτές δεν διευθετούνται ποτέ, αλλά συνεχίζουν να αντανακλούν τη δική τους καμπύλη εκμάθησης και εκτέλεσης, με θετική ειλικρίνεια προς τον εαυτό τους και τους άλλους.\nΟι καλύτεροι ιδρυτές αμφισβητούν τη θέση τους και φροντίζουν να εξελιχθούν στα συμφέροντα της εταιρείας και όχι στη δική τους.\nΚαι οι καλύτεροι ιδρυτές εφαρμόζουν όλα τα παραπάνω με σύνθετα εφέ :)\nΟ καθορισμός προθεσμιών είναι εξαιρετικός. Το χτύπημα των προθεσμιών είναι το καλύτερο.Περιβάλλεται από φωτιά, ελπίζοντας για το καλύτεροΚαλύτερη μουσική υπόβαθρου για τεχνική γραφήΤα καλύτερα εργαλεία, συμβουλές και κόλπα για χρήστες MacΟι 55 καλύτερες ερωτήσεις για να ζητήσετε να σπάσει ο πάγος και πραγματικά να γνωρίσετε κάποιον


Καρκίνος – Μηνιαίες αστρολογικές προβλέψεις Ιουλίου 2020 από την Αλίντα Κανάκη ! - Αλίντα Κανάκη\n2 εβδομάδες ago Οκτώβριος 2020 Ενεργειακά αποθέματα οι βιορυθμοί\nΚαρκίνος – Μηνιαίες αστρολογικές προβλέψεις Ιουλίου 2020 από την Αλίντα Κανάκη !\nΟ Δίας, ο κυβερνήτης της εργασίας σας, σε ανάδρομη πορεία στον 7ο οίκο σας (συνεταιρισμοί και συνεργασίες). Την περίοδο που θα ακολουθήσει, συνιστάται να επανεξετάσετε με προσοχή τις συνεργασίες και τους συνεταιρισμούς σας, τις συμβάσεις που σας δεσμεύσουν και τα άτομα που απασχολείτε στην επιχείρηση σας, εάν είστε ελεύθεροι επαγγελματίες. Ορισμένοι συνεταιρισμοί ή συνεργασίες μπορεί να περάσουν σε μια φάση αναδιοργάνωσης μετά τα μέσα του μήνα, συνιστάται δε να είστε πολύ προσεκτικοί στις νέες συμβάσεις που θα κληθείτε να υπογράψετε. Επίσης με την επιρροή της σεληνιακής έκλειψης στον Αιγόκερω 5.7, και την συμμετοχή του Ερμή που κινείται ανάδρομος στο ζώδιο σας τις πρώτες μέρες του Ιουλίου έως 12.7, ίσως προκύψουν δικαστικές διαφορές ή διαμάχες, που καλό θα ήταν να αποφύγετε ή να τις καθυστερήσετε όσο μπορείτε.\nΟ Κρόνος κινείται ανάδρομος στο 8ο σπίτι σας (κοινοί πόροι, κληρονομικά, φόροι και δάνεια) με αποτέλεσμα να υπάρξει μια καθυστέρηση ή σημαντική μείωση των εισοδημάτων του συντρόφου σας που θα σας επηρεάσει, εάν έχετε κοινό ταμείο. Συνιστάται προσεκτική διαχείριση των οικονομικών σας, καθώς θα υπάρξουν καθυστερήσεις, εμπόδια ή μειωμένες εισροές από τυχόν κέρδη, προμήθειες, αποδόσεις περιουσιακών στοιχείων, κλπ\nΟ Κρόνος, ο κυβερνήτης του ζωδίου σας στον τομέα των σχέσεων, με την ανάδρομη πορεία του από τα μέσα του μήνα και μετά φέρνει αναθεωρήσεις στην αισθηματική ζωή των δεσμευμένων. Και καθώς είναι ανάδρομος και ο Πλούτωνας ήδη από τις 25.4, ο κυβερνήτης σας του τομέα της αγάπης, τα συναισθηματικά σας δεν θα προχωράνε με τον τρόπο που θα θέλατε. Εάν έχετε συνηθίσει να πετυχαίνετε αυτό που θέλετε ασκώντας συναισθηματικό εκβιασμό, είναι καιρός να αναθεωρήσετε την στάση και την τακτική σας και να κάνετε κάποιες σοβαρές αλλαγές, εάν θέλετε να σώσετε τη σχέση. Εάν η σχέση σας αντιμετωπίζει ήδη προβλήματα, μην βιαστείτε να χωρίσετε την περίοδο αυτή. Με υπομονή και προσπάθεια από κοινού μπορούν να βρεθούν λύσεις που να ικανοποιούν και τους δύο σας.\nΓια αρκετούς αδέσμευτους του ζωδίου σας η περίοδος του Ιουλίου θα είναι αρκετά δύσκολη, καθώς θα σας απασχολούν υπαρξιακής φύσης ζητήματα. Θα αμφιβάλετε για τους χειρισμούς σας σε μια παλαιότερη σχέση ή ενδεχομένως να επιστρέψετε στην τελευταία σας σχέση. Φροντίστε τουλάχιστον στην περίπτωση της επανασύνδεσης να μην κάνετε τα ίδια λάθη και αυτή τη φορά.\nΠροηγούμενο άρθρο Λέων – Μηνιαίες αστρολογικές προβλέψεις Ιουλίου 2020 από την Αλίντα Κανάκη !\nΕπόμενο άρθρο Δίδυμοι – Μηνιαίες αστρολογικές προβλέψεις Ιουλίου 2020 από την Αλίντα Κανάκη !\nΤον Οκτώβριο δε&…


Όλυμπος - Δίον | Ammon Express\nΣτους πρόποδες του μυθικού βουνού και τόπου κατοικίας του μυθικού δωδεκάθεου βρίσκονται τα απομεινάρια ενός σπουδαίου αρχαίου οικισμού, με ευρήματα τόσο της περιόδου του λαμπρού μακεδονικού βασιλείου, όσο και της ελληνιστικής, ρωμαϊκής και πρωτοχριστιανικής εποχής. Στη συνέχεια σε περιμένει το γραφικό Λιτόχωρο, το χωριό με τη μοναδική ιδιαιτερότητα να είναι χτισμένο μεταξύ της θάλασσας και του ψηλότερου και διασημότερου βουνού της Ελλάδας: του Ολύμπου.\nΜουσείο και αρχαιολογικό χώρο Δίου\nΦαράγγι Ενιπέα και σπηλιά Αγίου Διονυσίου Ολύμπου\nΠλάκα Λιτόχωρου (παραλία)\nΠεριλαμβάνεται μπάνιο στη θάλασσα!\nΚάθε Τετάρτη, Παρασκευή & Κυριακή\nΣημείο εκκίνησης: Λευκός Πύργος 08:00\nΣτάση 1: Ξενοδοχείο Μακεδονία Palace (Λεωφ. Μεγ. Αλεξάνδρου 2) 08:05\nΣτάση 2: Πλατεία Αριστοτέλους & Εγνατία (στο άγαλμα Βενιζέλου)\t08:15\nΣτάση 3: Σταθμός – Μοναστηρίου 18 (είσοδος ξενοδοχείου Capsis) 08:20\nΣτάση 4: The Met Hotel – 26ης Οκτωβρίου 48 (είσοδος ξενοδοχείου The Met) 08:25\n11 ώρες (4 ώρες on the road)\nΞεκινούμε με το λεωφορείο της ΑΜΜΟΝ EXPRESS στις 08:00 από τον Λευκό Πύργο,\nστις 08:20 από τη Μοναστηρίου 18 (είσοδο ξενοδοχείου Capsis Hotel) και\nστις 08:25 από την 26ης Οκτωβρίου 48 (είσοδο ξενοδοχείου The Met) με προορισμό το αρχαίο Δίον και τον μυθικό Όλυμπο.\nΗ διαδρομή είναι 90 χλμ. και διαρκεί περίπου 1 ½ ώρα.\nΦτάνουμε στο Δίον στις 09:30 και περιηγούμαστε στον αρχαιολογικό χώρο και το μουσείο, ενώ ύστερα απολαμβάνουμε τον καφέ μας στο παραδοσιακό καφενείο του χωριού.\nΣτη συνέχεια κατευθυνόμαστε στον Όλυμπο, το βουνό των θεών. Εκεί, αφού επισκεφτούμε την ιστορική Παλαιά Μονή Αγ. Διονυσίου, ξεκινούμε την πεζοπορία διάρκειας 20 λεπτών στο ξακουστό φαράγγι του Ενιπέα, ως τη σπηλιά όπου μόνασε ο Άγιος Διονύσιος, στην καρδιά του δάσους.\nΣταματούμε για το μεσημεριανό μας γεύμα σε ορεινό καταφύγιο του Ολύμπου με επιβλητική πανοραμική θέα στη θάλασσα, στον κάμπο της Πιερίας και στις ακτές της Χαλκιδικής.\nΤελευταίος προορισμός μας η υπέροχη παραλία της Πλάκας Λιτοχώρου, όπου έχουμε ελεύθερο χρόνο για να απολαύσουμε το μπάνιο μας.\nΑναχωρούμε για τη Θεσσαλονίκη στις 17:30, όπου και επιστρέφουμε μετά από περίπου μιάμιση ώρα στις ίδιες στάσεις από όπου ξεκινήσαμε.\nΣΤΗΝ ΤΙΜΗ ΤΗΣ ΕΚΔΡΟΜΗΣ (ΑΠΟ 19,99€) ΠΕΡΙΛΑΜΒΑΝΟΝΤΑΙ\nΜεταφορά προς και από το Δίον, τον Όλυμπο και την Πλάκα Λιτοχώρου (παραλία)\nΗ ιστορική παλαιά μονή Αγίου Διονυσίου απέχει 18 χιλιόμετρα από το Λιτόχωρο και σε κοντινή απόσταση από αυτήν και βαθιά μέσα στο δάσος βρίσκεται η σπηλιά όπου μόνασε ο άγιος.\nΗ πεζοπορία που οδηγεί στη σπηλιά του Αγίου Διονυσίου διαρκεί περίπου 20 λεπτά και απαιτεί αθλητικά υποδήματα και σχετικά καλή φυσική κατάσταση.\nΜην ξεχάσεις αντηλιακό, γυαλιά ηλίου και καπέλο.


ΑΟΧ: «Όλοι μαζί μπορούμε»! | Onsports.gr\nhome ΠοδόσφαιροFootball League 2Νότιος ΌμιλοςΑΟΧ: «Όλοι μαζί μπορούμε»! Κοινοποιήστε\nΑΟΧ: «Όλοι μαζί μπορούμε»!\tΣυντάκτης: Μαρία Μοσχονά\nΔημοσίευση: Σάββατο, 21 Ιανουαρίου 2012 10.52\nΚάλεσμα στον κόσμο του ΑΟΧ να στηρίξει την ομάδα και να «σπρώξει» τους παίκτες στη νίκη στο αυριανό (22/01) κρητικό ντέρμπι με αντίπαλο τον Ρούβα έκανε η διοίκηση μέσω ανακοίνωσης που εξέδωσε.\tΟι «μπλε» υπογραμμίζουν παράλληλα την προσπάθεια που κάνουν για να ανακτήσει ο ΑΟΧ τη δυναμική του. Η ανακοίνωση αναφέρει τα εξής:\n«Ημέρα με την ημέρα καθίσταται σαφές ότι ο Α.Ο.Χ. αφήνει πίσω του την εσωστρέφεια του παρελθόντος και για πρώτη φορά μετά από χρόνια ανακτά τη δυναμική του. Ημέρα με την ημέρα ο Αθλητικός Όμιλος Χανιά καλύπτει με σταθερά βήματα τον χαμένο χρόνο και γίνεται ξανά η κυρίαρχη δύναμη του Χανιώτικου ποδοσφαίρου. Σε οργανωτικό επίπεδο η δημιουργία τμήματος Δημοσίων σχέσεων, Τύπου και marketing, σε αγωνιστικό επίπεδο η σύνθεση ενός ανταγωνιστικού ρόστερ με κυρίαρχα συνθετικά το χαμηλότερο μέσο όρο ηλικίας της κατηγορίας, την εμπιστοσύνη στους Χανιώτες και γενικότερα Κρητικούς παίκτες, τον ενθουσιασμό, τον σεβασμό προς τους ποδοσφαιριστές που αποτελούν μέρος της ιστορίας του ΑΟΧ και τον εμπλουτισμό του ρόστερ αυτού με ποδοσφαιριστές που κρίνονται απαραίτητοι από το προπονητικό επιτελείο. Αυτές είναι οι επιλογές μας, αυτός είναι ο δρόμος που ακολουθούμε με αισιοδοξία, συλλογικότητα και υπομονή.\nΤην Κυριακή στις 15.00 η ομάδα της πόλης, υπό την κυρίαρχη μορφή του εθνάρχη Ελ. Βενιζέλου και υπό το βλέμμα των φιλάθλων της θα δώσει άλλον έναν σημαντικό αγώνα με αντίπαλο το φίλο σωματείο του Ρούβα και με τον χρόνο να μετράει πλέον υπέρ της. Καλούμε τους φιλάθλους να παρευρεθούν, να ενισχύσουν την προσπάθεια των παικτών μας και να σπρώξουν τον ΑΟΧ προς τη νίκη. Μόνο όλοι μαζί μπορούμε!».\tΚατηγορία: Football League 2 - Ν. Όμιλος